ועדת הבריאות, כנסת 25, פרוטוקול מספר 67, 2023-06-26 00:00

אוריאל בוסו: שלום, בוקר טוב

אוריאל בוסו:  היום יום שני ז' בתמוז תשפ"ג, 26 ביוני 2023

אוריאל בוסו:  אני מתכבד לפתוח את ישיבת ועדת הבריאות

אוריאל בוסו:  על סדר היום דיווח שר הבריאות על פעילות ותקציב משרד הבריאות

אוריאל בוסו:  בפתח הישיבה, אחד, אני מבקש להודות לשר הבריאות ושר הפנים, חברי השר משה ארבל, ולמנכ"ל המשרד משה בר סימן טוב, אשר מכבדים אותנו כאן היום בנוכחותם ויציגו בפני הוועדה את תקציב המשרד ותוכניות העבודה

אוריאל בוסו:  מיד עם בקשת הוועדה לקיום הדיון השר ארבל פתח יומן כפשוטו ונקבע הדיון, כמובן בסיוע ועזרתו של מנכ"ל המשרד, שזה דבר לא מובן מאליו

אוריאל בוסו:  אני גם יודע שהמשרד כולו נערך ברצינות ובמקצועיות לישיבה של היום ועל כך אנחנו מודים להם

אוריאל בוסו:      לאחר שהכנסת אישרה את תקציב המדינה, ובתוך כך את תקציב משרד הבריאות לשנים 2023 ו-2024, ומשעה שתוכנית העבודה של משרד הבריאות יכולה לצאת עם תקציב ביצוע – ראינו לנכון להזמין כאמור את שר הבריאות ואת מנכ"ל משרדו לתת דיווח על פעילות המשרד בהתאם להוראות סעיף 123(ז)(1) לתקנון הכנסת

אוריאל בוסו:       אני מבקש לציין בפני השר והמנכ"ל כי מרגע הקמת הוועדה בקדנציה הזו, ומרגע ייסודה כוועדה סטטוטורית ועצמאית, אנו עובדים בשיתוף פעולה מלא עם משרד הבריאות וצוות משרדו

אוריאל בוסו:  אנשי ונשות משרד הבריאות, כמובן יחד עם אנשי משרדי הממשלה הנוספים, משתתפים ונמצאים בדיוני הוועדה בצורה קבועה מידי שבוע ואפילו כמעט מידי יום

אוריאל בוסו:  שיתוף פעולה גם זה מייצר תוצאות בשטח, והראייה לכך שעד לרגע זה הוועדה אישרה כבר ארבע הצעות חוק, בנוסף שלושה פרקים בחוק ההסדרים, ויש שלוש הצעות חוק נוספות שעומדות לפני אישור סופי של הוועדה

אוריאל בוסו:  עוד ארבעה צווים ותקנות שאישרנו בהם תקנות תקנה וזה כמובן גם את חוקי ההסדרים בתחום הבריאות, בראשם צמצום כפל ביטוחי בריאות והתאמת החקיקה לתקינה אירופאית בתחומי המזון והתמרוקים, כחלק מהצעדים להורדת יוקר המחייה

אוריאל בוסו:  לא תמיד לוועדת הבריאות יש הסכמות עם המשרד

אוריאל בוסו:  לעיתים יש גם מחלוקות, הערות והארות, כפי שצריך להיות לרשות מחוקקת, וזהו חלק מתפקידה

אוריאל בוסו:  הכנסת היא עצמאית ואוטונומית ועל כך צריך להפקיד כל משמר

אוריאל בוסו:      תמיד באותן מחלוקות ואי הסכמות הדברים נעשים תוך כבוד והערכה לעובדי הציבור ופועלם, מתוך כוונה שתהיה המחלוקת לשם שמיים ולא לשם קבלת מחיאות כפיים

אוריאל בוסו:  בירור נדרש לצורך העמקה, שיפור וייעול עבודת המערכת מתוך אותה מטרה משותפת לכולנו לקידום מערכת הבריאות בישראל, ודאגה לכך שאזרחי ישראל, כולם ללא יוצא מן הכלל, יקבלו מענה רפואי מתקדם תוך זמן קצר ללא קשר למקום מגורים או המעמד האישי והכלכלי

אוריאל בוסו:  הוועדה עובדת בשיתוף פעולה מלא בין חלקי הבית וכל הסיעות ללא הבדלי שייכות פוליטית

אוריאל בוסו:  אני מאמין שכולם מרגישים זאת

אוריאל בוסו:  ביקשנו בדיון היום מהסמנכ"ל להציג בפני הוועדה כאמור את התקציב הדו-שנתי

אוריאל בוסו:  שמחים שהשנה, כפי שנשמע תכף, תקציב המשרד גדל לאור ההסכמים הקואליציוניים וההסכמות עם משרד האוצר, שתכף נקבל עליהן פירוט

אוריאל בוסו:  ועל כך אני מבקש להודות לשר הבריאות לשעבר וליושב ראש תנועת ש"ס אריה דרעי שנלחם על התקציב ודאג שהמערכת תקבל את מה שמגיע לה

אוריאל בוסו:  מעבר לתקציב, גם כן הסכמים ברורים לעצמאותה של מערכת הבריאות

אוריאל בוסו:       ועדיין האתגרים והצרכים רבים וצריך עוד הרבה משאבים

אוריאל בוסו:  מכירים את המציאות מקרוב, ואנחנו שומעים את הקולות וקשובים לשטח, יורדים לשטח ומרגישים את האתגרים

אוריאל בוסו:  היינו ביום חמישי האחרון בבתי חולים בנהריה ובנצרת, ונגיע ביום החמישי הקרוב גם לאילת, בעזרת השם

אוריאל בוסו:  וככה אנחנו יודעים לחוש את השטח מקרוב

אוריאל בוסו:  אנחנו מודים לכם גם כן על שיתוף הפעולה

אוריאל בוסו:  נוסיף רק שאנחנו ביקשנו מהשר להתייחס למספר נושאים מרכזיים וחשובים, ביניהם תקציבי בתי חולים, בריאות הנפש, המחסור בכוח אדם, הסדרת בחירות קופות החולים ועוד ועוד

אוריאל בוסו:  גם חברות הוועדה, טטיאנה מזרסקי שלחה בקשת התייחסות, חבר הכנסת אחמד טיבי, כולם, חבר הכנסת יאסר חוג'יראת

אוריאל בוסו:  וככה לאחר סקירת השר, אנחנו נבקש לשמוע אותו ברצף, לאחר מכן, ככל שיתבקשו ויעלו שאלות

אוריאל בוסו:  מה שכן, הבנתי שישנם חברי כנסת שתכף צריכים לצאת ורוצים לפני שהשר יתחיל לומר התייחסות קטנה

אוריאל בוסו:  חבר הכנסת, אחמד טיבי, לא? חבר הכנסת מיכאל ביטון ביקש

אחמד טיבי: הוא ביקש ואני אישרתי לו

אוריאל בוסו: אתה אישרת לו

אוריאל בוסו:  אנחנו מאוד מודים לך

מיכאל ביטון: תודה יושב הראש, תודה חבר הכנסת טיבי

מיכאל ביטון:  ברוך הבא שר הבריאות, המנכ"ל והצוות, רעיה שטראוס, אנשי מופת שעשו שנים למען הבריאות

מיכאל ביטון:  אני ביקשתי לפתוח כי אנחנו עוד דקה מתחילים דיון על נגב וגליל בוועדה שלי עם שר הנגב והגליל, אבל היה חשוב לי להגיע לכאן כחבר וכשותף, לומר לשר הבריאות והפנים, אחד, פורסם אתמול ש-400,000 אנשים קיבלו דרכון

מיכאל ביטון:  אחרי שנים של משבר ופרצת דרך בדבר הזה ביצירתיות ונחישות

מיכאל ביטון:  ברכות

הבריאות משה ארבל: תודה

מיכאל ביטון: גם בעולם הבריאות בסוגיות שהתחלת לטפל דברים מתחילים לזוז

מיכאל ביטון:  דבר אחד שהייתי מעורב בו זה הזכות של כל מטופל קופת חולים לקבל שירות בכל מקום בארץ

מיכאל ביטון:  אנחנו יודעים שהוא ממתין בנגב לתור ארוך והוא יכול לקבל שירות

מיכאל ביטון:  יש קופות שעשו את זה על דעת עצמן ויש קופות שעשו "דיל" לעצמן ומנעו מחבריהם לקבל שירות במרכז הארץ אצל רופא אחר זמין

מיכאל ביטון:  הבעיה הזאת נפתרת עד ספטמבר

מיכאל ביטון:  וברכות גם על הטיפול בסוגיה הזאת

מיכאל ביטון:  אם יש נושא שצריך להדהד בוועדה ובאמת אתגר גדול, זה איך לעשות בריאות בנגב ובגליל

מיכאל ביטון:  העובדה שיש חצי מכמות הרופאים והאחיות, ומיטות אשפוז עבור 1,000 תושבים, ומטפלים מסוגים שונים, זה אולי העוול הכי גדול

מיכאל ביטון:  תושבי הנגב והגליל משלמים ביטוח לאומי מלא כמו כולם, ביטוח בריאות, ומקבלים חצי שירותי בריאות

מיכאל ביטון:  ואני יודע שאי אפשר לצמצם את הפער הזה ביום אחד, אבל דרוש מהלך מסיבי

מיכאל ביטון:  ואני סומך עליך שבתקופה שלך ובמחויבות שלך אתה תקדיש לכך המון

מיכאל ביטון:  תודה רבה

אוריאל בוסו: תודה רבה לחבר הכנסת מיכאל ביטון

אוריאל בוסו:  כבוד השר, בבקשה

אוריאל בוסו:  כלומר, ברשותך

הבריאות משה ארבל: מכובדי יושב ראש הוועדה, כבוד חברי הכנסת, מנכ"ל משרד הבריאות, ההנהלה הבכירה של משרד הבריאות, מכובדיי כולם

הבריאות משה ארבל:  אני, לפני שנציג ונצלול לנתונים ולמספרים אני כמובן רוצה להודות לך אדוני יושב ראש הוועדה

הבריאות משה ארבל:  למרות שאילצת אותנו להגיע לכנסת בשעה תשע בבוקר, זה רק אומר עד כמה מבחינתנו אנחנו רואים את הפיקוח הפרלמנטרי ככלי עבודה

הבריאות משה ארבל:  גם אם יהיו כאלה שיגידו "טוב, נו, יושב ראש הוועדה חבר הסיעה שלך", אז אין הנחות, אני מקבל שאילתות גם מחברי לסיעה

הבריאות משה ארבל:      אני חושב שהכלי הפרלמנטרי, הפיקוח הפרלמנטרי האפקטיבי הוא אחד מכלי העבודה היעילים ביותר שיש לנו כנציגי הממשלה, כרשות מבצעת

הבריאות משה ארבל:  גם עובדי המשרד, מונחות לפניהם אלפי משימות מידי יום

הבריאות משה ארבל:  והיכולת של עובד לתת זרקור, לתת דגש למשימה ספציפית, היא אך ורק בזכותכם, חברי הכנסת, כשאתם מעלים נושא, כשאתם מעלים שאילתה, כשאתם מבקשים דיון מהיר

הבריאות משה ארבל:  כשאתם מקיימים כאן דיון בוועדה, אתם מדייקים אותנו, אתם מותחים את היכולות שלנו עד לקצה כדי שאנחנו נהיה יעילים יותר, מדויקים יותר, ובהמשך כמובן לדבריו של חבר הכנסת מיכאל ביטון, אני בהחלט רואה חשיבות עצומה בצמצום פערים בין מרכז לפריפריה

הבריאות משה ארבל:  הסוגייה הזו היא מיום כניסתי לכנסת

הבריאות משה ארבל:       בנאום הבכורה דיברתי על כך שמדינת ישראל היא שטח של מחוז בקליפורניה

הבריאות משה ארבל:  לא יכול להיות מצב שיהיו פערים בין מרכז לפריפריה בצורה כזו משמעותית בכלל השירותים שמדינה נותנת לאזרחיה, אם זה בריאות, חינוך ורווחה

הבריאות משה ארבל:  כן, אני יודע שאתה חלוץ בעניין הזה של הדיפרנציאליות בתקצוב בריאות, חינוך ורווחה, לרבות בעתירה שהגשת בנושא הזה

הבריאות משה ארבל:  זה המצפן, אנחנו חייבים לחתור לשם

הבריאות משה ארבל:  בסוף, כשאנחנו כמדינה נשקיע יותר, כן אני אומר להשקיע יותר, גם הגברת שטראוס שנמצאת כאן, אנחנו נשקיע יותר בנהריה, אנחנו נשקיע יותר בנגב

הבריאות משה ארבל:  אנחנו נעשה את זה, אנחנו נקדם חלוקה הוגנת של המשאבים

הבריאות משה ארבל:  אנחנו נאריך ימים של אזרחים

הבריאות משה ארבל:  אין שום סיבה בעולם שאזרח לא בחורה ולא בסח'נין ולא בקריית שמונה ולא בנהריה ולא בירוחם, יחיה פחות בגלל אזור המגורים שלו, אזור החיוג שלו או המיקוד שלו בדואר

הבריאות משה ארבל:  וזו המשימה, משימת העל

הבריאות משה ארבל:      אני שב ומודה לך, אדוני יושב ראש הוועדה, על הדיון החשוב הזה

הבריאות משה ארבל:  ואני אתן את הבמה למנכ"ל המשרד בכדי שנצלול יחד לנתונים ולתוכנית העבודה ולתקציב של משרד הבריאות

הבריאות משה ארבל:  בהחלט מדובר בתקציב עם בשורה גדולה וחשובה לצמצום פערים

הבריאות משה ארבל:  כפי שהזכיר כאן יושב ראש הוועדה, אני כמובן מבחינת ננס על גבי ענק נכנסתי למשרד אחרי שהרב אריה דרעי חתם הסכמים קואליציוניים שבאמת יצרו שינוי דרמטי במערכת הבריאות, הובילו לתוצאה משמעותית בצמצום פערים, בהגדלת סל התרופות במאות מיליוני שקלים בתוכנית רב-שנתית

הבריאות משה ארבל:  והדברים הללו, אין לי ספק שללא המנוף הפוליטי שלו, כן, המנוף הפוליטי המשמעותי שלו כיושב ראש המפלגה שנוצל לטובת צמצום פערים בנושא הבריאות לטובת כלל אזרחי מדינת ישראל – יהודים, ערבים, דתיים, חילוניים, דרוזים, צ'רקסיים, נוצרים, בדואים – כולם, ללא יוצא מן הכלל, מערכת הבריאות של מדינת ישראל היא המחרב המרפא

הבריאות משה ארבל:  כך ציינתי באיגרת ראשונה שלי לעובדי משרד הבריאות

הבריאות משה ארבל:  המקום שבו אנחנו יודעים להניח בצד את המחלוקות הרבות שישנן ולעבוד יחד כולנו, יהודים, ערבים, דתיים, חילוניים, שמאל, ימין, כולם ללא יוצא מן הכלל לטובת משימת העל, שהיא הצלת חיי אדם

הבריאות משה ארבל:  תודה רבה

אוריאל בוסו: תודה רבה לך אדוני השר

אוריאל בוסו:  מנכ"ל משרד הבריאות, מר משה בר סימן טוב, בבקשה

סימן טוב: בוקר טוב, תודה רבה

סימן טוב:  אני רוצה בתחילה לומר תודה גם לך, יושב הראש, על החשיבות שאתה נותן לענייני הבריאות, ועל הדיונים שבאמת מאפשרים לנו לסגור פערים ארוכים מאוד של שנים שלא הייתה חקיקה בבריאות

סימן טוב:  אני יודע שאנחנו מעסיקים אתכם הרבה

סימן טוב:  ואני רוצה גם להודות לך על הדרך שבה אתה מנהל את המחלוקות

סימן טוב:  כמו שאמרת, יש הרבה מאוד מחלוקות, והמחלוקות הן כמובן לגיטימיות, הן כולם לשם שמיים

סימן טוב:  ואני חייב לומר לך שעובדי המשרד שמחים לבוא לוועדת הבריאות בראשותך, גם בגלל הנושאים וגם בגלל שהם יודעים שפה הם באמת יקבלו את היחס ההולם

סימן טוב:  שוב, אפשר לבוא בכל ביקורת, בכל טענה, אפשר לנהל כל מחלוקת, אבל הדרך שבה הדיונים פה מתנהלים הם בעלי חשיבות רבה מבחינתנו

סימן טוב:      לפני שאני אתחיל אני אציין מי איתנו

סימן טוב:  ד"ר ספי מנדלוביץ' יצא וייכנס תוך כדי כי הוא בדיון אחר בכנסת

סימן טוב:  הוא המשנה למנכ"ל

סימן טוב:  חיים הופרט, הוא נמצא לשמאלי והוא יציג ביחד איתי את המצגת, הוא סמנכ"ל תקציבים ותוכניות עבודה במשרד, ואיתו אדוה קליין, נריה שטאובר ורביד תלם-לוי

סימן טוב:  וגם מירי כהן ונועם וייצנר כאן מהמשרד

סימן טוב:       אני רוצה לומר תודה שוב לפני שנתחיל גם למשרד האוצר

סימן טוב:  אנחנו נמצאים בהרבה מאוד מחלוקות הרבה מאוד פעמים, וגם איתם המחלוקות מבחינתנו הן לשם שמיים

סימן טוב:  כלומר, בסוף, כל אחד רואה פריזמה אחרת בצרכים של הציבור, אבל כולם באמת עובדים למען הציבור

סימן טוב:  ותודה אחרונה ולא פחות חשובה היא לכל השותפים שלנו במערכת האזרחית הלא ממשלתית, ד"ר זאב פלדמן וגברת רעיה שטראוס, והנציגות שדיברו איתי קודם מבית איזי שפירא, ורבים אחרים

סימן טוב:  גם איתם יש לנו הרבה פעמים מחלוקות שיכולות להיות סוערות, אבל אנחנו מאמינים שהדבר הכי חשוב לקדם את תחום הבריאות זה באמת הדיון הציבורי כמו שמתנהל גם פה בוועדה

סימן טוב:       (באמצעות מצגת)     אנחנו נתקדם

סימן טוב:  אנחנו נציג גם את התקציב אבל גם באמת כמו שביקשת את תוכניות העבודה

סימן טוב:  ואנחנו מתחילים עם באמת החזון של המשרד – מימוש הזכות לבריאות של כלל אוכלוסיית ישראל, ובאמת הדגש פה על כולם כמו שהשר אמר

סימן טוב:  מבחינתנו, אנחנו אחת המערכות החשובות אם לא החשובה ביותר לצמצום הפערים בחברה הישראלית

סימן טוב:  אנחנו לא נציג פה מצגת מצד אחד, אנחנו לא נציג פה מצגת של, אנחנו קוראים לזה מסכנות, אלא מצגת של מצוינות

סימן טוב:  אנחנו מאמינים של הדרך של המערכת לקבל את המקום שלה ואת המשאבים שלה היא באמצעות המצוינות שלה

סימן טוב:  ואנחנו תמיד חיים את הדיסוננס הזה בין מצד אחד המצוינות ומצד שני המשאבים החסרים

סימן טוב:  והמערכת הזאת, באמת יש בה מצד אחד מצוינות יוצאת דופן ברמה בינלאומית, גם ברמה ישראלית

סימן טוב:  הציבור הישראלי מאמין מאוד במערכת

סימן טוב:  אנחנו רואים את זה בכל מדד וכל סקר שנעשה בישראל, מרמת האמון בקופות החולים ובבתי החולים, וברופאות וברופאים

סימן טוב:       אנחנו רואים את התוצאות המעולות שבאות לידי ביטוי לא רק בתוחלת חיים גבוהה ולא רק בתמותת תינוקות נמוכה, אלא גם ביכולת שלנו למנוע מוות בר מניעה

סימן טוב:  יש מדד שארגון ה-OECD מפרסם על מניעת מוות בר מניעה וישראל נמצאת שם בפסגה לצד צרפת ועוד מדינה אחת או שתיים

סימן טוב:  ואנחנו גם עושים את זה ביעילות גדולה מאוד

סימן טוב:  לישראל יש משקולת שאין למדינות אחרות, וזו הוצאה מאוד גדולה – על ביטחון, וההוצאה הזאת מחייבת משאבים יותר מצומצמים, לצערנו, למערכת האזרחית, ואנחנו לא נותנים לדבר הזה להוריד בתוצאות שאנחנו מגיעים אליהן

סימן טוב:  לצד זאת, בשנים האחרונות יש כוחות מאוד מאוד חזקים שמשפיעים מאוד על המערכת

סימן טוב:  אנחנו חווים ביקוש הולך וגובר לשירותי בריאות שנובע מכמה מאפיינים ייחודיים של החברה הישראלית ומכמה מאפיינים גלובליים

סימן טוב:  המאפיין הייחודי בקרב כל המדינות המפותחות, ואולי לא רק בקרב המדינות המפותחות, הוא שהאוכלוסייה בישראל גדלה בקצב מאוד

סימן טוב:  שני אחוז בשנה נשמע אולי לא הרבה, אבל כשפורטים את זה למספרים זה מיליון איש בכל חמש שנים

סימן טוב:  200,000 בקירוב בכל שנה

סימן טוב:  מהילודה והעלייה לישראל

סימן טוב:  אז יוצא תוספת של 200,000 נטו בכל שנה, ומיליון איש כל חמש שנים

סימן טוב:       זו המשמעות שלמרות שאנחנו מקבלים הרבה מאוד פעמים תקציבים שהם יחסית נרחבים ביחס למה שיש לתקציב המדינה לתת, אנחנו עדיין מתקשים לשמור על הכסף וצריכים כל פעם להתאמץ יותר

סימן טוב:  לצד זה, האוכלוסייה בישראל מזדקנת, וגם את זה אנחנו עושים בקצב מהיר מאוד

סימן טוב:  אוכלוסיית בני ה-75 ומעלה, שהם הצרכנים הגבוהים, הגדולים ביותר של שירותי הבריאות, תכפיל את עצמה בעשור הקרוב

סימן טוב:  אדם בן 75 ומעלה צורך בין פי שלושה לפי חמישה שירותי בריאות מהאדם הממוצע

סימן טוב:  ולדבר הזה גם יש משמעות גדולה מאוד

סימן טוב:  והאוכלוסייה יותר חולה

סימן טוב:  אנחנו רואים יותר אנשים חולים ביותר מחלות כרוניות בגילאים יותר צעירים

סימן טוב:  ודרישה של הציבור, שאנחנו רואים אותה מוצדקת וחיובית, לקבל שירות טוב יותר

סימן טוב:  חוסר נכונות להמתין שעות ארוכות למיון או שבועות ארוכים לייעוץ רפואי או לכל שירות רפואי אחר

סימן טוב:      אז מצד אחד יש לנו עלייה בביקושים, מצד שני ההיצע נשחק

סימן טוב:  מה שיוצר מעין תנועת מספריים

סימן טוב:  כוח האדם שלנו בתרחיש של עסקים כרגיל לפני שאנחנו נראה את ההתערבות שלנו, הולך ומצטמצם, דגש על כוח האדם הרפואי אבל לא רק

סימן טוב:  גם במקצועות הבריאות אנחנו רואים שחיקה

סימן טוב:  ואם לא נתאמץ מאוד אז גם בכוח האדם הסיעודי אנחנו נראה שחיקה

סימן טוב:  וכמו כל תופעה, יש בה שונות

סימן טוב:  והשונות באה לידי ביטוי בכדי זה ששוב, בתרחיש של עסקים כרגיל אנחנו נראה שחיקה יותר גדולה בפריפריה, ולכן ההתערבות שלנו, כמו שהשר אמר, תהיה יותר ממוקדת שם

סימן טוב:  וכאמור, גם הסביבה משתנה

סימן טוב:  סוגיות שפעם פחות היו במרכז העשייה שלנו, כמו המלחמה ביוקר המחייה, נהייתה בליבת העשייה שלנו

סימן טוב:  שינויי האקלים השפיעו גם הם

סימן טוב:  ועוד סיכונים שפעם לא היו חלק מהמפה שלנו נהיים חלק מהמפה שלנו

סימן טוב:  איומי סייבר קשים, אנחנו יודעים שיש סיכון לפנדמיות, הוא גם לא בהכרח סיכון חד-פעמי, ונושאים נוספים

סימן טוב:       אנחנו לא יכולים במצב של עסקים כרגיל

סימן טוב:  קשה לראות, לצערי, את מה שאנחנו כתבנו פה

סימן טוב:  אבל שוב, אם אנחנו לא נתערב אנחנו נראה ירידה במספר הרופאים ל-1,000 נפש, נראה ירידה במספר המיטות ל-1,000

סימן טוב:  נראה, כתוצאה מכך מעבר לרפואה הפרטית וזמנים הולכים ועולים להמתנה לקבלת טיפול רפואי במערכת הציבורית

סימן טוב:  וכמובן כל התופעות האלה תחרפנה, תהיינה יותר חריפות בפריפריה

סימן טוב:  והדבר השני הוא שאין פתרונות קסם, לצערנו, במערכת הבריאות

סימן טוב:  אנחנו נציג פה תמהיל בין פתרונות קצרי טווח לפתרונות ארוכי טווח, אבל בסוף כשמסתכלים באופן ריאלי על המערכת, זו מערכת שמצד אחד היא נמצאת בתנועה מאוד מאוד דינמית ומצד שני היא דורשת תכנון ארוך טווח

סימן טוב:  אנחנו יודעים שלהכשיר את ההון האנושי, ולא משנה מה אנחנו נעשה פה בכל דבר אחר, כמה בתי חולים נבנה וכמה מכשירי MRI נקנה – אם אין כוח אדם שיהיה לצד הציוד הזה ויחזיק את היד למטופלים, כל דבר שנעשה יהיה חסר ערך

סימן טוב:  ולהכשיר כוח אדם, בוודאי רופאות ורופאים, אבל גם אחיות ואחים, וגם עובדי מקצועות הבריאות, זו משימה של שנים ארוכות מאוד

סימן טוב:      דבר נוסף זה שבאמת צריך מסגרת תכנונית ארוכת טווח ואיזושהי יציבות וודאות רגולטורית ככל הניתן

סימן טוב:  וכאמור, לצד זה, גם יכולת להתאים את עצמנו בסוף לסביבה מאוד דינמית

סימן טוב:  אז אנחנו חילקנו את התוכנית שלנו לשניים

סימן טוב:  מצד אחד, מה שאנחנו קוראים לו חיזוק היסודות – להשלים את הפערים התשתיתיים גם בכוח אדם, גם במיטות אשפוז, גם במשאבים כמובן שניתנים לקהילה, לקופות החולים, כדי להתמודד עם העלייה בביקושים והזדקנות האוכלוסייה והעלייה בתחלואה

סימן טוב:  ומצד שני לייצר באמת את מה שאנחנו רואים קומת הצמיחה, הרוב הנגלה לעין, שיש פה גם שיפור בשירותים שהאזרחים מקבלים

סימן טוב:  וכן שמנו במוקד שלנו גם באמת את מערכת הבריאות כחלק ממחוללי הצמיחה במשק הישראלי

סימן טוב:  אנחנו נרחיב על זה בהמשך

סימן טוב:      תוצאה של העבודה שעשינו בעצם לקחה שישה תחומים שקראנו להם תחומי ליבה שבהם אנחנו מתמקדים

סימן טוב:  שלושה מהם, אני מתנצל שקשה לראות, אבל שלושה מהם הם באמת בחיזוק היסודות, בהון האנושי, בתשתיות הפיזיות של המערכת ובתשתית הרגולטורית-כלכלית-ניהולית של המערכת

סימן טוב:  והשלושה האחרים הם כאמור החלק הנגלה לעין שהציבור מרגיש – זמינות ואיכות השירותים, מניעת תחלואה וקידום בריאות וגם האצה טכנולוגית וחיזוק המשק

סימן טוב:  והדבר הזה הולך ונפתח, זה יהיה יותר ויותר קשה לראות את זה

סימן טוב:  אבל הרעיון שאני רוצה שתראו זה באמת איך לקחנו כל יעד ליבה כזה ופרטנו אותו באמת לתוכניות ואחר כך לעוד תוכניות, ומפה תכף אנחנו נציג בצורה מפורטת את התוכניות שלנו

סימן טוב:  ששוב, מה שאנחנו רצינו זה שהפתרונות שלנו יהיו פתרונות ישימים, להבין שאנחנו במציאות דינמית

סימן טוב:  אנחנו חושבים שהמגה, היתרונות היחסיים של מערכת הבריאות הם בכך שיש לנו מערכת קהילתית חזקה מאוד, שהיא גם קו הביצורים מפני עומס רב מידי בבתי החולים

סימן טוב:  ובשנים האחרונות אנחנו חווים מגמה מבורכת של מעבר לא רק מבתי החולים לקהילה אלא גם מהקהילה לבית, וזה מאוד חשוב מבחינתנו

סימן טוב:      ויש ערכים שהם ערכים שמלווים אותנו בכל תוכנית ותוכנית שאתם תראו

סימן טוב:  אם זה צמצום פערים ואי-שוויון, אם זה בטיחות ואיכות הטיפול, האמון והחמלה, הנגישות התרבותית לכל באמת המגוון הרחב שמרכיב את החברה הישראלית, חיזוק המערכת הציבורית כערך וגם כתוכנית עבודה ממש, וגם הגברה של האוטונומיה של המטופל

סימן טוב:  אני, מפה, יושב הראש, אעביר את זכות הדיבור למר חיים הופרט, שהוא סמנכ"ל התקציבים

סימן טוב:  אני אסיים גם מצידי בתודה לחבר הכנסת אריה דרעי שהיה איתנו באמת בשני צמתים מאוד מאוד חשובים

סימן טוב:  אחד זה הצומת של ההסכמים הקואליציוניים, שיצרנו שם את התשתית באמת לשינוי עמוק במערכת

סימן טוב:  אנחנו, כשנכתבו ההסכמים ידענו שלא נקבל הכל וידענו שיהיה לנו עוד מאבק קשה במסגרת דיוני התקציב, ולשמחתנו חבר הכנסת דרעי, למרות שהוא לא היה השר, נרתם, והיה איתנו גם באותו הלילה

סימן טוב:  ובאמת הדברים שאנחנו מראים בסוף, תוכניות העבודה שאנחנו עושים לא יכולות להתממש בלי שיש מאחורי זה איזשהו יסוד תקציבי איתן שגם ניתן בבסיס ומאפשר לנו לעבוד

סימן טוב:  וכאמור על זה תודתי, ומפה אני מעביר למר חיים הופרט שיציג - - -     

הבריאות משה ארבל: אם יורשה לי רק, יושב ראש הוועדה, לפני שנעבור לחיים, אם תסכים לפתוח את זה לשאלות חברי הכנסת כדי שנוכל גם לתת מענה

אוריאל בוסו: מתי שתגידו, אני מבחינתי מוכן

אוריאל בוסו:  אתם תחליטו מבחינת הקצב מתי לדבר ומתי לשאול

אוריאל בוסו:  השאלה אם יש איזה פרק חשוב להשלים ואחר כך יהיו להם שאלות

אוריאל בוסו:  מה שתבקשו

הבריאות משה ארבל: נכון, בסדר

הבריאות משה ארבל:  חיים

אוריאל בוסו: חיים הופרט, סמנכ"ל תכנון, תקצוב ותמחור במשרד הבריאות, בבקשה

חיים הופרט: אז בוקר טוב לכולם

חיים הופרט:  אם אפשר להחזיר את המצגת, כי אנחנו שם מפרטים

חיים הופרט:  בסופו של דבר, המנכ"ל פירט פה, כפי שראיתם, שישה תחומים, שישה יעדי ליבה, שמהם אנחנו גוזרים בסופו של דבר את תוכניות העבודה המשרדיות

חיים הופרט:  בסופו של יום, כשאנחנו בונים תקציב מדינה אנחנו משתדלים שבסופו של יום זה ידבר את היעדים והמדדים שלנו, ואנחנו יכולים לפרוט לכם תוכניות מפורטות גם ברמה התקציבית אבל גם ברמת היעדים שאנחנו מתכוונים להתחייב עליהם, ואנחנו מתחייבים עליהם לציבור

חיים הופרט:  גם ברמת תוכניות העבודה שלנו

חיים הופרט:      לבקשת הוועדה שמנו פריטה של תקציב משרד הבריאות לאורך השנים

חיים הופרט:  כפי שניתן לראות התקציב הולך וגדל, אבל אנחנו מנסים שנייה לעשות ניכוי של האינפלציה, שהיא דבר מאוד משמעותי

חיים הופרט:  כאשר אנחנו מנכים אז אפשר לראות שהגדילה היא מתונה, היא לא הדברים שהיינו רוצים לראות

חיים הופרט:  כמובן שהיינו רוצים לראות יותר, זה היה מאפשר לנו לעשות יותר

חיים הופרט:  אבל זה כדי לחוש טיפה את המספרים מלמעלה, שאני חושב שבסופו של יום, בואו נראה את הלמטה וזה מה שמוביל אותנו

חיים הופרט:      אנחנו מתמקדים בשמונה תחומי ליבה

חיים הופרט:  זה הון אנושי, יוקר המחייה, סל הבריאות, הזדקנות האוכלוסייה, מערכת האשפוז, מניעה, בריאות הנפש והקומה הנוספת של האצה טכנולוגית

חיים הופרט:  כאשר אנחנו מדברים על הון אנושי יש לנו מספר רב של תוכניות ויעדים ומדדים

חיים הופרט:  אני אתייחס למעט, אתם יכולים לקרוא גם מהשקף

חיים הופרט:  הלב של התהליך הוא הגדלה של מספר הרופאים

חיים הופרט:  אנחנו לא יכולים לאפשר לעצמנו להישאר עם מספר לומדי הרפואה המוכשרים במדינת ישראל

חיים הופרט:  אם זה על ידי הגדלת השדות הקליניים להתמחות ועל ידי הגדלת השדות הקליניים ללימודי רפואה

חיים הופרט:  במקביל אנחנו מביאים תוכניות ייעודיות לפריפריה, אם זה תוכנית "אילנות" שגם כבר נחנכה שנה שעברה ואנחנו מתכוונים להכפיל אותה, שהיא בעצם לייצר עתודה רפואית בפריפריה

חיים הופרט:  ותוכנית מצוינות להבאת מתמחים רופאים שנקראת תוכנית "כוכבים"

חיים הופרט:  בנוסף, אנחנו לראשונה יוצרים מענה על ידי תוכנית - - -     

חילי טרופר: סליחה, רק מה זה אומר רופאים בפריפריה? תסביר, מה זה הכשרה ספציפית?     

חיים הופרט: יש שתי תוכניות שאמורות לטפל בשתי בעיות שונות

חיים הופרט:  הבעיה הראשונה היא ההכשרה של רופאים

חיים הופרט:  זאת אומרת, לקחת רופאים בני פריפריה בצפון ובדרום, זה תוכנית "אילנות"

חיים הופרט:  זו בעצם תוכנית שעובדת בשני יעדים, גם צפון וגם דרום, והיא לוקחת בני פריפריה ומלווה אותם משנה א' ועד סוף ההתמחות, מתוך הבנה שבני הפריפריה גם בסופו של דבר נשארים בפריפריה

חיים הופרט:  וזה מה שאנחנו רוצים לעודד ולטפל

קטי קטרין שטרית: איך עושים את זה?     

חיים הופרט: התוכנית הזאת מגייסת בני פריפריה לאוניברסיטה

חיים הופרט:  הם מקבלים מלגת קיום - - -     

חילי טרופר: אין בעיה

חילי טרופר:  הם ילמדו רפואה, זה כן

חיים הופרט: ילמדו רפואה - - -     

חילי טרופר: אבל מעניין אותנו איך בסוף הם, לא דווקא הם, בכלל, יהיו יותר רופאים בפריפריה

חיים הופרט: אז אני אומר

חיים הופרט:  התוכנית הזאת מכוונת לשלושה צירים מרכזיים

חיים הופרט:  אני אומר, קודם כל, זה ההבנה הבסיסית, כמו הרבה אנשים, איפה שאתה גדל זה בדרך כלל, אם יש לך הזדמנות, זה גם איפה שאתה נשאר

חיים הופרט:  ולכן, התוכנית הזאת לוקחת בני פריפריה מצוינים ונותנת להם מלגת לימוד, מלגת קיום, ותוכנית מנהיגות

חיים הופרט:  זאת אומרת, ההבנה שיש מנהיגות רפואית בפריפריה שצריכה להתפתח

חיים הופרט:  אז אתה לוקח אותם משנה א' עד סיום ההתמחות

חיים הופרט:  זה ציר אחד

קריאה: הם עושים אותו בבתי החולים בפריפריה

הבריאות משה ארבל: העורף המשפחתי שלהם הוא פריפריאלי

הבריאות משה ארבל:  זאת אומרת, המשפחה שלהם, המקום שהם גדלו בו, הם גדלו בפריפריה

הבריאות משה ארבל:  הם גדלו בנגב, הם גדלו בגליל

הבריאות משה ארבל:  ולכן, סביר מאוד להניח שמבחינתם הם יחזרו וירצו להמשיך לעבוד ולהישאר בפריפריה

הבריאות משה ארבל:  זה לא שלוקחים עכשיו נער תל-אביבי לצורך העניין, לא שיש משהו רע בתל-אביבי, ומצניחים אותו להיות ב"זיו" בצפת

הבריאות משה ארבל:  הוא מסיים את המלגה, ואז המציאות הוכיחה שכשהוא מקבל את המלגה הוא חוזר בחזרה למרכז

קטי קטרין שטרית: איך מאתרים אותם?     

חיים הופרט: יש תוכנית גיוס כבר, זו השנה השנייה

חיים הופרט:  היו הרבה מועמדים, וזו הסיבה שאנחנו מרחיבים את התוכנית

חיים הופרט:  יש ממש פרסום באתר האינטרנט של המשרד

חיים הופרט:  יש ביקוש שהולך ועולה לתוכנית הזאת, וזו הסיבה שאנחנו כמעט מכפילים אותה

סימן טוב: ונאמר עוד משהו, נמצא פה ד"ר זאב פלדמן, שהוא יו"ר הסתדרות רופאי המדינה, ולפני למעלה מעשור היה את הסכם הרופאים הגדול בשנת 2011, וניתנו בו גם תוספות שכר וגם מענקים לרופאים בפריפריה ובמקצועות במצוקה

סימן טוב:  ואנחנו, אם אני זוכר נכון את המספרים, כמעט הכפלנו ויותר מכך את הרופאים בצפון ובדרום בעזרת התוכנית הזאת

סימן טוב:  אנחנו מקווים שבהסכם הקרוב שהמשא ומתן עליו אמור להתחיל מתישהו בחודשים הקרובים עם ההסתדרות הרפואית, אנחנו נחזור ונעשה את המהלכים מהסוג הזה

סימן טוב:  וזה בעצם ייתן עוד איזשהו רובד מאוד חשוב

סימן טוב:  אבל מה שאנחנו עושים פה, אנחנו פשוט לא מחכים להסכם השכר אלא כבר עכשיו מתחילים באיתור מנהיגות

סימן טוב:      ואמרתי לשר שהוא יכול להזכיר את חברו ד"ר מאור ממן, רופא שגדל באמת בעמק, באזור בעמק, היה רופא במרכז הארץ וחזר עכשיו לנהל את בית החולים ה"עמק" של שירותי בריאות "כללית"

סימן טוב:  והוא מביא לבית החולים תנופה מאוד מאוד חשובה, ובאמת הוא רותם גם את ה"כללית" וגם אותנו, גם בתקציבי פיתוח, גם במיטות, גם במכשירים

סימן טוב:  ואותו דבר אפשר להזכיר את ד"ר רויטל חברוני שהעתיקה את מגוריה לאילת

סימן טוב:  היא לא מהרופאים שנוסעים כל יום הלוך חזור או טסים כל יום הלוך חזור, היא העתיקה את מגוריה לאילת והיא עושה עבודה באמת מדהימה ב"יוספטל"

סימן טוב:       יש כמובן עוד הרבה דברים לעשות גם ב"יוספטל", גם ב"העמק" וגם ב"זיו", אבל הסיבה שאני אומר את זה היא כי בסוף המנהיגות הזאת של אנשים שרוצים לשנות את המקום שבו הם נולדו וגדלו ולהפוך אותו לטוב יותר, זה מפתח מאוד מאוד גדול להצלחה כי זה משנה את השיח של כל המערכת סביבם

סימן טוב:  בסוף רויטל ומאור יודעים להגיע לשר ואליי, ואנחנו יודעים לתת להם את הקשב המיוחד ואת תוספת המשאבים

סימן טוב:  וזה ניכר בעין בעוד מספר שבועות, אני מקווה, ייחנך מרכז הרדיו-תרפיה ב"העמק"

סימן טוב:  כמה זמן אחר כך ייחנך גם בניין הפסיכיאטריה, ודברים אחרים

סימן טוב:  הזכרתי מקודם את רעיה שטראוס

סימן טוב:  אנחנו מקווים שבקרוב נשלים את החלק הראשון של השיפוץ של המחלקות הפנימיות בבית החולים בנהריה

קריאה: ובניין השיקום בפוריה

סימן טוב: בניין השיקום בפוריה, שאמור להיפתח במחצית הראשונה של שנת 2024, ופרויקטים נוספים

סימן טוב:  שוב, זה לא מספיק, ותמיד הצריכם יותר גדולים ממה שאנחנו יודעים לתת, אבל כן יש גם תנועה של שינוי, והיא בסוף בנויה על מנהיגות

סימן טוב:  העובדה שיש לנו אנשים כמו מאור ממן, כמו ד"ר ארז און בפוריה, מאפשרת לנו לעשות צעדים מאוד משמעותיים

יאסר חוג'יראת: אני רק, שאלת המשך, לגבי הרופאים

יאסר חוג'יראת:  האם יש לכם תוכניות, יש מאות רופאים מהחברה הערבית גם בנגב וגם בצפון שהם סיימו את לימודיהם, הם עברו את בחינת הרישוי של המדינה, עברו את הסטאז' ומחכים להתמחויות

יאסר חוג'יראת:  ויש גם 2,000-3,000 רופאים שלא עברו את הבחינה

יאסר חוג'יראת:  האם יש תוכנית למשרד הבריאות גם לאותם רופאים, להכשיר אותם כדי שיעברו את הבחינה הזאת

יאסר חוג'יראת:  זה הרבה, זה כוח אדם שיכול גם לעזור למדינה מבחינת הרופאים

סימן טוב: בוא נבחין בין מי שעבר את הבחינה לבין מי שלא עבר את הבחינה

סימן טוב:  אני מקיים הרבה שיח עם חברי הכנסת מהחברה הערבית

סימן טוב:  יש לנו הרבה מאוד תקנים פנויים בהרבה מאוד מקצועות, שאנחנו מייחלים לכך שהחברה הערבית תשתלב בהם

סימן טוב:  אנחנו מדברים הרבה על המכון לרפואה משפטית

סימן טוב:  כל רופא מהחברה הערבית שירצה לעשות התמחות במכון לרפואה משפטית, הדלת פתוחה

סימן טוב:  אנחנו מדברים על מקצוע כמו פסיכיאטריה, שיש לנו בו מחסור חמור מאוד ברופאים, ומחסור הרבה הרבה יותר חמור ברופאים מהחברה הערבית, ואנחנו נשמח מאוד שיהיו הרבה מאוד רופאים מהחברה הערבית שיתמחו שם

סימן טוב:  וגם במקצועות שהם מקצועות ליבה, כמו פנימית וכמו ילדים ומקצועות אחרים

סימן טוב:  אם אנחנו טיפה יוצאים מהמשולש של "שיבא"-"בלינסון"-"איכילוב", יש תקנים פנויים להתמחות גם באזורים שנחשבים במרכז הארץ וגם באזורים בפריפריה

סימן טוב:  אנחנו נשמח לסייע לבוגרי החברה הערבית להשתלב בהם

סימן טוב:      לגבי מי שלא עבר את הבחינה, גם פה אנחנו מייצרים הבחנה בין מי שלמד במוסדות שאנחנו יודעים היום שהם מוסדות שרמת ההכשרה בהם לא מאפשרת באמת לתת טיפול רפואי לא בישראל, כנראה גם לא במקומות אחרים, אבל בוודאי לא בישראל, לבין מי שלמדו במקומות טובים, שלהם יש גם קורסי הכנה וגם אפשרות לעשות את הבחינה פעם נוספת

סימן טוב:  ואני חייב לומר שמבחינתנו, אחת הסיבות שלנו לגאווה במערכת הבריאות זה באמת, דיבר על זה השר, על המרחב המרפא ועל הקיום המשותף שיש במערכת הבריאות

סימן טוב:  יש ייצוג, לא יודע אם יש מקום לשיפור ברמות ההנהלה הבכירות ביותר, אבל כשאנחנו מסתכלים גם על רמות הנהלה, יש שילוב יפה מאוד של החברה הערבית גם במקצועות הרפואה וגם במקצועות הסיעוד וגם במקצועות הבריאות עצמם

סימן טוב:  נשמח לעשות עוד דברים ביחד איתכם

הבריאות משה ארבל: מכובדי המנכ"ל, יש לנו מחסור גדול ברופאים, אני חושב שיהיו הרבה שישמחו שד"ר טיבי יחזור לשורות הרופאים ויעזוב את הכנסת (בהלצה)

סימן טוב: בכל התמחות שירצה

אחמד טיבי: הכנסת חייבת רופא שעבד שנתיים בפסיכיאטריה

אוריאל בוסו: אני מוכרח לומר שבסיור שלנו ביום חמישי ביקרנו כמובן בבתי חולים בגליל, בנהריה, ולאחר מכן, בשלושת בתי החולים הנצרתים

אוריאל בוסו:  ופשוט לראות שם מסירות ורופאים בבתי החולים הציבוריים, זה משהו באמת שלפעמים במרכז אתה חושב בניתוק ואתה בטוח שאתה נמצא באיזה מקום אוטופי ומה קורה שם בקצה

קטי קטרין שטרית: אבל הם קורסים

קטי קטרין שטרית:  הם קורסים

קטי קטרין שטרית:  מדובר בשבעת בתי החולים הציבוריים - - -     

אוריאל בוסו: רגע, רגע, נדבר על הנושא הכלכלי שלהם

סימן טוב: אף אחד לא קורס

קטי קטרין שטרית: צריך לדבר על זה

סימן טוב: אף אחד לא קורס

קטי קטרין שטרית: לא, לא

קטי קטרין שטרית:  הם קורסים

קטי קטרין שטרית:  הם קורסים

סימן טוב: אף אחד לא קורס

קטי קטרין שטרית: האמן לי, הם קורסים

אוריאל בוסו: מדובר, שנייה - - -     

קטי קטרין שטרית: עם הקנסות שמשרד הבריאות נותן למשל ל"הדסה" אך ורק בגלל, כן, כן, כן, "הדסה" נותנת שירות ל-1

קטי קטרין שטרית: 3 מיליון איש

אוריאל בוסו: שנייה, שנייה, אני רוצה לסיים עם

קטי קטרין שטרית: אז אני רוצה לדבר על הנקודה הזו כי היא מאוד חשובה

קטי קטרין שטרית:  אתה ידוע, עד שמשהו מצליח במדינה אז יאללה בואו נהרוס אותו

אוריאל בוסו: אז אני אומר, שלושת בתי החולים, אתה רואה מסירות של רופאים ורופאות מהשורה הראשונה, מהמגזר, מחלקות אסתטיות ומסודרות בכל הרבדים

אוריאל בוסו:  יש את המתווה האונקולוגי שנמצא בבית חולים אחד, ואחד של הילדים ואחד הכללי שנמצא

אוריאל בוסו:  ובאמת מסירות ובהרבה הרבה הערכה חזרנו משם, ללא ספק בהתרשמות

אוריאל בוסו:  לצד הדברים שאנחנו צריכים לעלות כמובן בפני המשרד, בשביל לדאוג שהמקומות הללו לא יקרסו

אוריאל בוסו:  בבקשה

אחמד טיבי: אני יכול?     

אוריאל בוסו: כן

אחמד טיבי: תודה רבה

אחמד טיבי:  אני מודה גם לשר ארבל, גם למנכ"ל

אחמד טיבי:  אנחנו נמצאים בשיח מתמיד וזו הזדמנות כדי להציף את הדברים בפומבי כאן בוועדה

אחמד טיבי:  במשרד הבריאות יש, נדמה לי, ועדה או קבוצה לתכנון כוח אדם רפואי

אחמד טיבי:  אין בה אף נציג ערבי - - -      

סימן טוב: טעות

סימן טוב:  טעות

סימן טוב:  טעות

אחמד טיבי: אלא אם הוספתם לאחרונה

סימן טוב: לא, לא

סימן טוב:  מיום המינוי, רואה החשבון חסן איסמעיל, שהוא חשב המשרד, הוא חלק מהוועדה העליונה, בלי ש- - -     

אחמד טיבי: אה, גם הוא מוזמן להשתתף, אתה אומר?     

סימן טוב: הוא חלק מהוועדה

סימן טוב:  הוא חבר מלא בוועדה, מיומה הראשון - - -     

אחמד טיבי: כמה חברים יש בוועדה?     

סימן טוב: לא זוכר

סימן טוב:  אני יכול לבדוק ולהגיד לך

הבריאות משה ארבל: אני מבטיח לך שאין שם חרדי אחד

קטי קטרין שטרית: זהו, רציתי לשאול, יש חרדים?     

הבריאות משה ארבל: עדיין לא

קטי קטרין שטרית: אתה מבין?     

אחמד טיבי: חרדים הם לא קבוצת הביקורת שלנו

אחמד טיבי:  אנחנו שואפים, אני רוצה, זכותם להיות מיוצגים

סימן טוב: גם ד"ר פהד חכים, אם אני זוכר נכון מזיכרון חופשי, הוא גם חבר בוועדה

אוריאל בוסו: פהד חכים חבר בוועדה

סימן טוב: אז הנה, כבר שניים

הבריאות משה ארבל: פרופ' פהד חכים

סימן טוב: פרופ' פהד חכים

קטי קטרין שטרית: הוא לא הכין שיעורי בית היום

סימן טוב: ואגב, חברי הכנסת טיבי, הוא איתר לנו תשעה מועמדים למכון לרפואה משפטית, וזו בשורה טובה שקיבלתי ממש עכשיו הודעה

אחמד טיבי: טוב, ידעת מה אני הולך לשאול

סימן טוב: בעזרת השם, הנה, נתנו את המשימה ופרופ' חכים ביצע

הבריאות משה ארבל: אין ספק אבל, שאני פתחתי בדבריי את הפיקוח הפרלמנטרי, אין ספק שהעמידה שלך בנושאים הללו, שתופסת אותי גם בימי שישי וגם בשעות הקטנות של הלילה, באירועים קשים, בטרגדיות, מותחת אותנו עד הקצה

הבריאות משה ארבל:  הפניות שלך הן בהחלט מביאות אותנו להתמקד בנושא הקריטי החשוב הזה

הבריאות משה ארבל:  כבוד המת הוא דבר שהוא ערך עליון ביהדות, באסלאם, ואין ספק שהחובה על כולנו לתת מענה בדברים הללו

הבריאות משה ארבל:  המציאות שבה במדינת ישראל המכון לרפואה משפטית עובד בתת-תקינה נוראית הוא בלתי מתקבל על הדעת

הבריאות משה ארבל:  והתוצאות הללו הן ללא ספק תוצאה של פיקוח פרלמנטרי אפקטיבי, ואתם עושים את זה, ואתם עושים את זה בצורה יעילה, אחראית, מסורה

הבריאות משה ארבל:  ואין ספק שבלי זה, כנראה זה היה לוקח הרבה יותר זמן

אוריאל בוסו: היה דיון שבוע שעבר על תפקוד המכון, מזה עשרות שנים שלא היה

אוריאל בוסו:  דיון מאוד חשוב

אוריאל בוסו:  ולצד הגיוס של כוח אדם שאמרו לך, אם האוצר לא ישכיל לגמור מול משרד הבריאות את - - -     

סימן טוב: מקווה שנסיים עם הממונה על השכר בימים הקרובים

אוריאל בוסו: זה מיידי צריך להיות, לתת את הכוננויות ואת השעות הנוספות

אוריאל בוסו:  ולפני שמגיעים לסופי שבוע, אם יהיה משהו בנצרת

סימן טוב: אני רק רוצה לומר שגם פרופ' חכים וגם רו"ח חסן איסמעיל בוועדה לא בגלל הרקע החברתי שלהם, שניהם אנשי מקצוע מצוינים

אחמד טיבי: נכון

סימן טוב: שנבחרו בגלל התפקיד שהם ממלאים והמקום שלהם במערכת

אחמד טיבי: תודה רבה

אחמד טיבי:  דיברנו על התמחויות

אחמד טיבי:  יש דרישה רבה של התמחויות בחברה הערבית

אחמד טיבי:  נזרק מספר, אני לא יודע כמה הוא מדויק, יש 4,000 עד 5,000 רופאים ערביים שסיימו גם סטאז', ויש להם רישיון, שהם בוגרי חוץ לארץ, אגב, הם בוגרי חוץ לארץ

יאסר חוג'יראת: דרך אגב, הם גם נתונים מדויקים, לצערי

אחמד טיבי: שיש בעיית מסגור לקלוט אותם במערכת

אחמד טיבי:  במיוחד, אני רוצה לציין את תחום ההתמחות ברפואת משפחה

אחמד טיבי:  ברפואת משפחה, האם המספר נכון, כי שישים אחוז מרופאי המשפחה המועסקים הם לא מומחים, האם המספר הזה נכון?     

סימן טוב: לא, לא, לא

סימן טוב:  אנחנו, שוב, לא רוצה לומר מספרים לא מדויקים, אבל בשנים האחרונות השקענו משאבים רבים בלתת כסף לקופות החולים כדי שיגדילו את מספר הרופאים המומחים, ובעצם הם גייסו עוד מתמחים

סימן טוב:  אני לא מכיר מספר של אלפים בחברה הערבית שעברו התמחות, אמרתי לכם, אני - - -     

אחמד טיבי: שלא עברו

יאסר חוג'יראת: לא, שלא עברו

סימן טוב: סליחה, שקיבלו רישיון

סימן טוב:  עשו סטאז', קיבלו רישיון וממתינים להתמחות

סימן טוב:  אני יודע שהמספר הכולל בישראל עומד על מאות, בלי אף - - -     

יאסר חוג'יראת: תן לי, אני אתן לך נתון

סימן טוב: אבל אני אעשה משהו אחר, אני אמרתי לכם, אני אשמח בכל פעם לשתף אתכם עוד פעם ועוד פעם בתקנים הפנויים שיש לנו

סימן טוב:  לא צריך להרחיק לכת עד "זיו", גם ב"ברזילי" וגם ב"וולפסון" וגם במקומות אחרים יש תקנים פנויים, ובוודאי במערכת בריאות הנפש

סימן טוב:  אנחנו נשמח מאוד להשתלבות

סימן טוב:  אני חושב שזה גם חשוב לחברה הערבית שיהיו פסיכיאטרים בחברה הערבית, דוברי השפה הערבית, במקצועות נוספים

אחמד טיבי: אז אני מציע שוב לבדוק את המספר שאמרתי של שישים-חמישים אחוז

סימן טוב: נבדוק, בהחלט

אוריאל בוסו: אוקיי

אחמד טיבי: כי זה מאמר של פרופ' בשארה בשאראת, שהוא מומחה לנושא לגבי רופאי משפחה

אחמד טיבי:  אגב, רופא משפחה שהוא לא מומחה שולח פי 2

אחמד טיבי: 5, לפי המאמר, חולים למומחים אחרים מאשר רופא שהוא כן מומחה

אחמד טיבי:  ואני רוצה לקשור את זה, האם קופות חולים, שהן מרוויחות הרבה מהחברה הערבית, אגב, הכנסות רבות, אני לא בטוח שהן משקיעות באותה מידה לגבי כל הקופות

אחמד טיבי:  למשל, בכפרים הלא מוכרים בנגב, אין ייצוג של הקופות

אחמד טיבי:  יש בני אדם, עשרות-אלפי בני אדם בכפרים הלא מוכרים, אבל תפקידו של משרד הבריאות הוא לספק שירות גם לאנשים האלה למרות שהמדינה לא מכירה בהם, אבל מגיע להם שירותי בריאות

אחמד טיבי:  והקופות לא שם, גם משרד הבריאות לא שם

אחמד טיבי:  ואני פה כדי להציף את הדבר הזה

אחמד טיבי:  הנקודה האחרונה היא שוב, פעם אחר פעם אחר פעם, זה היחס לבתי החולים בנצרת

אחמד טיבי:  ההתחשבנות, ההסכמים

קטי קטרין שטרית: למה אתה לא אומר את כל השבעה?     

אוריאל בוסו: תכף את, עכשיו עוברים אלייך

אחמד טיבי: דקה

קטי קטרין שטרית: לא, לא

קטי קטרין שטרית:  שלושה מתוך השבעה

אחמד טיבי: דקה

קטי קטרין שטרית: תנסה גם קצת לדבר עלינו, על הירושלמים שנמצאים פה

אחמד טיבי: דקה

אחמד טיבי:  נדמה לי שאני עובד, פועל למענם לא פחות ממך

אחמד טיבי:  גם "שערי צדק" וגם "הדסה"

קטי קטרין שטרית: לא, אז אני אומרת גם על השבעה, אחמד

אחמד טיבי: אוקיי

קטי קטרין שטרית: זה טוב, אתה פשוט עוזר לי כיושבת ראש השדולה למען בתי החולים הציבוריים

קטי קטרין שטרית:  אתה עוזר לי אם אתה מציין את כל השבעה

אחמד טיבי: אוקיי

אוריאל בוסו: אתה יכול למקד כשאתה אומר את הבעיה מבחינת - -     

אחמד טיבי: אין אדם נושא תפקיד במקום הזה שלא יודע מה הבעיה של ההתחשבנות עם בתי החולים

אחמד טיבי:  כל שבעת בתי החולים

אחמד טיבי:  אני מציין את בתי החולים בנצרת, כי בחברה הערבית כולה, בנצרת למשל, יש בית חולים אוסטרי, בית חולים - - -     

קטי קטרין שטרית: לא אוסטרי

אחמד טיבי: אנגלי

קטי קטרין שטרית: אנגלי, איטלקי וצרפתי

אחמד טיבי: וצרפתי

אחמד טיבי:  העיקר שאין שם בית חולים ממלכתי ישראלי

אחמד טיבי:  אוקיי?     

סימן טוב: גם בירושלים אין בית חולים ממשלתי

אחמד טיבי: אבל יש את "הדסה" ויש את "שערי צדק", וכולם בתי חולים מצוינים שמשרתים את האוכלוסייה גם בנצרת והאזור, וכאן גם בירושלים, גם "הדסה", גם "שערי צדק"

אחמד טיבי:  והיחס צריך להיות בהתאם

אחמד טיבי:  אני כבר מקבל הערה מ"הדסה"

קטי קטרין שטרית: אוי ואבוי

קטי קטרין שטרית:  לא, אבל תגיד שזה הרבה יותר פשוט

אוריאל בוסו: תודה, חברת הכנסת קטי - - -     

אחמד טיבי: אמרתי ואני שוב חוזר, כשאני מדבר על נצרת אני מזכיר גם את "הדסה" וגם את "שערי צדק" - - -     

סימן טוב: עכשיו תזכיר את כל השבעה

קטי קטרין שטרית: ברור, חייבים

סימן טוב: "לניאדו", "מעייני הישועה"

אחמד טיבי: "לניאדו" ו"מעייני הישועה"

קטי קטרין שטרית: "לניאדו" ו"מעייני הישועה", נכון

אחמד טיבי: ושלושת בתי החולים בנצרת

אחמד טיבי:  כמה פעמים דנו בזה בוועדת הבריאות, חבר הכנסת בוסו

אחמד טיבי:  גם השנה, גם שנה שעברה - - -     

קריאה: הבאתם גם בוועדת הכספים תוצאות חיוביות, אין ספק

אחמד טיבי: כן, אבל זה עדיין לא פתר את הבעיה

אחמד טיבי:  ואני מציין בסופי שבוע, מה שהשר אמר, אני אמנם מטריד אותו הרבה גם בסופי שבוע

אחמד טיבי:  אסור שיהיה מצב שאוכלוסייה, אין לה מענה בסופי שבוע באבו כביר, במיוחד באירועים טרגיים של רצח, וגם להקשות על המשפחה באי-קבורה של יום-יומיים-שלושה לעיתים, בשל העבודה שחסרים תקנים

אחמד טיבי:  אני מכיר את הבעיה, דיברנו עם המנכ"ל

אחמד טיבי:  חסרים תקנים

אוריאל בוסו: אגב, יום-יומיים-שלושה זה לא קשור רק למגזר

אחמד טיבי: יש רופאים שהתפטרו

סימן טוב: לא חסרים תקנים

יאסר חוג'יראת: לא חסרים תקנים, זה חסרים אנשים

אחמד טיבי: חסרים איוש התקנים

יאסר חוג'יראת: אנשים שיהיו שם

אחמד טיבי: ואני יודע שרופאים התפטרו

אחמד טיבי:  אני מצטרף לקריאה שאם מישהו רוצה, אני קורא לאנשים להתמחות ולהצטרף

סימן טוב: גם יהודים, גם ערבים

אחמד טיבי: כולם

אחמד טיבי:  אני שמח שהודעת עכשיו

סימן טוב: עכשיו עדכנה אותי רונית שעובדת איתי

אחמד טיבי: על שמונה

אחמד טיבי:  אוקיי?     

אוריאל בוסו: תודה

אחמד טיבי: זהו, תודה רבה

אוריאל בוסו: חברת הכנסת טיבי, תודה גם על כל התרומה שלך לוועדת הבריאות ועל הנושאים שחשובים

אוריאל בוסו:  חברת הכנסת קטי שטרית

קטי קטרין שטרית: תודה

קטי קטרין שטרית:  אני אמשיך עם אחמד לגבי נצרת

קטי קטרין שטרית:  אגב, לגבי נצרת, אני ממשיכה את מה שאתה אמרת

קטי קטרין שטרית:  הרבה יותר פשוט, מה שאנחנו שמענו שם זה שנורא קשה להשיג, לדוגמא, אישורים למכשירים מצילי חיים

קטי קטרין שטרית:  צריך כל כך לכתת רגליים למשרד הבריאות, ואין אישורים

קטי קטרין שטרית:  עכשיו, אני לא מבינה את הקונספט או את ההיגיון בזה שצריך לחכות כל כך הרבה זמן, שבא בית החולים ואומר "אני ארכוש את המכשיר, אני לא רוצה לקבל אותו מהמדינה, אני אוסיף, רק תנו לי את האישור להכניס אותו"

קטי קטרין שטרית:  זאת אומרת, זה דבר, וזה לא הוצאה, נניח, שמשרד הבריאות צריך להשית על עצמו

קטי קטרין שטרית:  עוד נקודה שראינו בנצרת זה הקטע הזה של בתי מרקחת

קטי קטרין שטרית:  אין בתי מרקחת

קטי קטרין שטרית:  אני מדברת על שעות הערב או אחר הצהריים

קטי קטרין שטרית:  ברגע שהשעה המקובלת ננעלת, אין אישור לבית מרחקת לפעול מעבר לשעות בלילה או תורניות, או משהו כזה

קריאה: אין אישור?     

קטי קטרין שטרית: לא מקבלים ממשרד הבריאות

קטי קטרין שטרית:  אני ביקרתי בשני בתי מרקחת שאמרו לי "אנחנו מתחננים לקבל אישור לתורנות של בתי מרקחת" – אין

קטי קטרין שטרית:  עכשיו, נצרת משרת את כל האזור

קטי קטרין שטרית:  זה לא רק, עכשיו, בית חולים, בן אדם נמצא במיון, יוצא ממיון, מקבל מרשם, רוצה ללכת לבית מרקחת ואין בית מרקחת, הוא צריך לחכות למחרת

קטי קטרין שטרית:  אבל זו הערה

קטי קטרין שטרית:  אני כן רוצה לדבר, היות ואחמד דיבר כבר על השלושה הקיימים בנצרת, אני רוצה לדבר על "שערי צדק" ועל "הדסה", ואני אתחיל עם "הדסה"

קטי קטרין שטרית:  כי הנתונים שיש לי לגבי "הדסה" הם מאוד מאוד טריים, הם עוד מהיום, ואני מנסה לחפש את ההיגיון ואני לא מוצאת

קטי קטרין שטרית:  תראו חברים, אנחנו התקדמנו

קטי קטרין שטרית:  אנחנו נמצאים באיזשהו תהליך של התקדמות בעולם בכלל וברפואה בכלל

קטי קטרין שטרית:  עכשיו, מה קורה אצלנו? אנחנו ממשיכים להיות הסתדרותיים

קטי קטרין שטרית:  עכשיו, בלי לפגוע, חלילה, בהסתדרות הרופאים, אני מאוד מעריכה

קטי קטרין שטרית:  מה הכוונה הסתדרותיים? מן כזה, אתה יודע "המדינה, המדינה, המדינה"

קטי קטרין שטרית:  חבר'ה, יש רפואה פרטית

קטי קטרין שטרית:      אני, כשדיברנו על הביטוחים אני סיפרתי על בניין שלם בטורקיה של רופאי שיניים ישראלים, שמגיעים לשם ישראלים לעשות באופן פרטי את כל טיפולי השיניים או האסתטיקה או כל מיני

קטי קטרין שטרית:  עכשיו, נכון שזה עניין של זול יותר, אבל זה גם עניין שלא מאשרים במדינה את הנושא הזה, או לא מעודדים את הנושא הזה של רפואה פרטית

קטי קטרין שטרית:  ואני אסביר לך למה זה גורם

קטי קטרין שטרית:  א', זה גורם לרופאים טובים לעזוב את הארץ

קטי קטרין שטרית:  יש לי אחות שעובדת בניו-יורק, לצערי הרב, 48 שנה, היא נמצאת שם, הלוואי שתחזור ארצה, אבל היא כבר שם לדעתי עד הפנסיה

קטי קטרין שטרית:  היא אומרת, היא עובדת בבית חולים מאוד מפורסם בניו-יורק, והיא אומרת שמחצית מהרופאים שם הם ישראלים

קטי קטרין שטרית:  והם רופאים טובים

אוריאל בוסו: אוקיי

קטי קטרין שטרית: לא, לא, אני לא רוצה להחליף, לא זאת הנקודה

קטי קטרין שטרית:  אני מדברת על רופאים שלא יברחו, מוחות טובים שלא יברחו מהמדינה

קטי קטרין שטרית:  אם אין להם אפשרות, ואני אתן את הדוגמא

קטי קטרין שטרית:  בתל אביב, לדוגמא, אתה יודע, רופאים בשעה שלוש, ב"תל השומר" וב"איכילוב" מסיימים את העבודה והולכים ל"אסותא"

קטי קטרין שטרית:  אבל בירושלים, אם הם מסיימים בשלוש או ארבע הם לא יכולים ללכת לרפואה הפרטית, לשר"פ, מפני שמחילים קנסות מאוד גבוהים

קטי קטרין שטרית:  אנחנו מדברים על בית חולים שמשרת מעל ל-1

קטי קטרין שטרית: 3 מיליון חולים, משרד הבריאות משית על "הדסה" קנס בסך של שבעים מיליון שקל לשנה בגלל שיש לו מרכז-על, בגלל שיש לו משתלות, בגלל שיש לו מרכז קרינה

קטי קטרין שטרית:  וקנס נוסף על רפואה פרטית בסך שלושים מיליון

קטי קטרין שטרית:  שזה דבר שאני מנסה להבין אותו, לא מצליחה

קטי קטרין שטרית:  עכשיו אנחנו מדברים על ירושלים, ואנחנו רוצים להשאיר את הרופאים האלה בירושלים, ושלא יעברו למרכז המדינה

קטי קטרין שטרית:  כי אם יהיו בתל אביב הם יכולים אחר כך ללכת ל"אסותא" ולפתוח את המרפאה הפרטית שלהם

אוריאל בוסו:  לא, אני רוצה שיעזבו את ירושלים וילכו לדרום, לצפון

קטי קטרין שטרית: אני לא הייתי רוצה שהם יעזבו, אני הייתי רוצה שבדרום יהיו רופאים, במרכז יהיו רופאים וגם בירושלים

אוריאל בוסו: לא לתל אביב

קטי קטרין שטרית: עכשיו, תארו לעצמכם אם הרופאים הטובים האלה עוזבים, ולצערנו הרב אנחנו למודי ניסיון שבירושלים יש פיגועים, יש אירועים חמורים, והרופאים האלה לא נמצאים

קטי קטרין שטרית:  הם יצטרכו להגיע ממרכז הארץ, כי שם מאפשרים להם רפואה פרטית

קטי קטרין שטרית:  ובכלל התפיסה המעוותת הזו שאנחנו צריכים להצר את צעדיהם של הרופאים האלה מלהרוויח עוד משכורת כי הם הולכים לרפואה הפרטית

קטי קטרין שטרית:  למה אנחנו צריכים להיכנס לכיס שלהם

קטי קטרין שטרית:  ועד כדי כך אנחנו הולכים לפגוע בבתי חולים מצליחים כמו "הדסה" ו"שערי צדק" רק בגלל שיש להם את המרכז-על את ההשתלות, את מרכז הקרינה, את השר"פ

קטי קטרין שטרית:  למה? זו שאלה שאני לא מצליחה, אתה יודע, להבין

קטי קטרין שטרית:  ואני נכנסתי לוועדת בריאות כתוצאה מקורונה, ואני מודה כל יום - - -     

הבריאות משה ארבל: חברת הכנסת שטרית, לפני שישיבו גורמי המקצוע, רק במשפט אחד, מבין מרכזי-העל, מי שמתוקצב בתקצוב הגבוה ביותר זה בית החולים "הדסה"

הבריאות משה ארבל:  רק לאחרונה - - -     

קטי קטרין שטרית: אבל קונסים אותם

הבריאות משה ארבל: רק לאחרונה אישרנו לו עוד תוספת

קטי קטרין שטרית: אדוני השר, קונסים אותם

הבריאות משה ארבל: אחרי הקנסות, אחרי הקנסות

קטי קטרין שטרית: אבל למה בכלל קנסות?     

הבריאות משה ארבל: רגע, אני אשיב

קטי קטרין שטרית: אני לא מצליחה להבין את ההיגיון

הבריאות משה ארבל: רק לאחרונה אישרנו להם 35 מיליון שקלים

הבריאות משה ארבל:  כן, גאוותנו ותפארתנו על כך שגם אדם שאין לו כסף לשלם לביטוח - - -     

קטי קטרין שטרית: זה בסדר

הבריאות משה ארבל: יקבל ביטוח - - -     

קטי קטרין שטרית: יקבל והוא מקבל

קטי קטרין שטרית:  הרופא נמצא - - -     

הבריאות משה ארבל: ברפואה הציבורית

קטי קטרין שטרית: הרופא נמצא עד ארבע

הבריאות משה ארבל: יקבל את הרופא הטוב ביותר

הבריאות משה ארבל:  יקבל ניתוח ב"דה-וינצ'י" ולא יצטרך לחכות שנה כדי לקבל תור

קטי קטרין שטרית: אבל אם אתה מוריד מהעומס - - -     

הבריאות משה ארבל: וגאוותנו ותפארתנו על הרפואה הציבורית

קטי קטרין שטרית: משה, הרפואה הציבורית, כל כולי - - -     

הבריאות משה ארבל: אני גאה בה

הבריאות משה ארבל:  ועם כל הכבוד לרפואה הפרטית, שיש חשיבות - - -     

קטי קטרין שטרית: תקשיב, מה שקורה עכשיו, מה שאתה אומר עכשיו זה סיסמאות

הבריאות משה ארבל: שבמדינה תהיה רפואה פרטית

הבריאות משה ארבל:  אני - - -     

קטי קטרין שטרית: אני מצטערת

קטי קטרין שטרית:  אדוני השר - - -     

הבריאות משה ארבל: 100 אחוז, ועדיין אני - - -     

קטי קטרין שטרית: זה סיסמאות, כי צריך לעודד גם רפואה פרטית, כי היא תקל על הרפואה הציבורית, והיא תגרום לכך שהרופאים שלנו לא יעזבו את הארץ

אוריאל בוסו: חברת הכנסת קטי שטרית

הבריאות משה ארבל: מותר לנו לא להסכים

קטי קטרין שטרית: והם עוזבים

קטי קטרין שטרית:  נכון

הבריאות משה ארבל: ולמרות היותנו חברי קואליציה, אני אומר לך בצורה ברורה - - -     

קטי קטרין שטרית: וגם חברים טובים

הבריאות משה ארבל: נכון, ואני אומר לך בצורה הברורה ביותר - - -     

קטי קטרין שטרית: ואני יודעת שהשר הוא פתוח

הבריאות משה ארבל: אני שמח מאוד שבמדינת ישראל ישנה רפואה ציבורית מתקדמת שרואה אדם באשר הוא אדם

הבריאות משה ארבל:  לא בודקת את מצב העו"ש שלו, ולא בודקת אם יש לו כסף או אין לו כסף, וגם עני כעשיר יחידיו יכולים להתאשפז באותה מחלקה באותו חדר, ולקבל את אותם שירותים

הבריאות משה ארבל:  וזה לא היה קורה אם לא היינו מייצרים, כן, "בלנסים" ואיזונים, ואת קוראת לזה קנסות, אז גם קנסות, על הרפואה הפרטית, כדי לייצר עידוד לרפואה הציבורית - - -     

קטי קטרין שטרית: למה? אבל איזה היגיון יש בזה?     

הבריאות משה ארבל: לתת שירות לציבור כולו

קטי קטרין שטרית: אז הוא יעזוב לארצות הברית, הוא יעזוב לאירופה

הבריאות משה ארבל: 100 אחוז

אוריאל בוסו: תודה

אוריאל בוסו:  אוקיי, תודה

אוריאל בוסו:  אנחנו לא נגמור את הדיון, הרי

קטי קטרין שטרית: לא, זה לא עניין

קטי קטרין שטרית:  העניין הוא תפיסתי

אוריאל בוסו: לא, לא

אוריאל בוסו:  אין בעיה

אוריאל בוסו:  - - -     

קטי קטרין שטרית: הרי גם במערכת החינוך, שנייה - - -     

אוריאל בוסו: חברת הכנסת שטרית, אבל גם שעתיים לא יספיק לנו בשביל לסיים את הדיון

קטי קטרין שטרית: אני יודעת, אבל אני אתן דוגמא ממערכת החינוך

אוריאל בוסו: אבל לסיים

אוריאל בוסו:  משפט לסיום

קטי קטרין שטרית: במערכת החינוך יש בתי ספר, ויש מורים ויש מנהלים וכולי, ויש תלמידים שהולכים לשיעורים פרטיים

קטי קטרין שטרית:  אז בואו נגיד למשרד החינוך לאסור את השיעורים הפרטיים

קטי קטרין שטרית:  לא

קטי קטרין שטרית:  ההיפך, נגיד ככה, שמי שרוצה שיעור פרטי 100%, ושמשרד החינוך יהיה בערב, בשעות הערב, או בשעות הצהרים, יוסיף ויאדיר ויצ'פר את אותם תלמידים שנמצאים במצב סוציו-אקונומי נמוך על ידי כך שייתן להם שיעורים פרטיים במסגרת הרשות, במסגרת המשרד

קטי קטרין שטרית:  אבל מפה עד לפסול רפואה פרטית שמסייעת - - -      

אוריאל בוסו: טוב, תודה

אוריאל בוסו:  אני רק אומר - - -     

קטי קטרין שטרית: אני חושבת שזו טעות תפיסתית

אחמד טיבי: הוא לא פסל

אחמד טיבי:  הוא לא פסל

אוריאל בוסו: תודה, תודה

אוריאל בוסו:  אני רק אומר - - -     

קטי קטרין שטרית: לא, אבל יש קנסות, אחמד

אוריאל בוסו: חברי הוועדה

קטי קטרין שטרית: אחמד, יש להם קנסות

אחמד טיבי: אה, ב"הדסה"

קטי קטרין שטרית: ב"הדסה" וגם ב"שערי צדק"

אוריאל בוסו: חברת הכנסת קטי שטרית

קטי קטרין שטרית: למה? למה?     

אוריאל בוסו: כשאנחנו העברנו את הרפורמה של כפל ביטוחים, הדבר היחיד שעמד למול ענינו, ואת יודעת שהיה פה שלושים שעות דיון, זה לחזק את הרפואה הציבורית

קטי קטרין שטרית: אתם מציירים את זה כאילו אני אומרת שאני נגד רפואה ציבורית

אוריאל בוסו: לא, לא, לא

אוריאל בוסו:  שנייה

קטי קטרין שטרית: ההיפך

אוריאל בוסו: אבל למה את לא מקשיבה עד הסוף?     

קטי קטרין שטרית: יש עומס

קטי קטרין שטרית:  לא, אבל - - -     

אוריאל בוסו: אבל למה את לא מקשיבה? שנייה

קטי קטרין שטרית: אבל, אדוני יושב הראש, עומס

אוריאל בוסו: שנייה, אני יודע מה את אומרת, שנייה

קטי קטרין שטרית: עומס מורידים

אוריאל בוסו: אבל רגע

קטי קטרין שטרית: לא על ידי כך שמצירים

אוריאל בוסו: אבל תמתיני שנייה

אוריאל בוסו:  אמרתי, המטרה הסופית לחזק את הרפואה הציבורית וכולל את הרופאים במערכת הציבורית, מעבר לבתי החולים

אוריאל בוסו:  אבל, מדובר בתהליך ראשוני, במקביל, בשביל, כמו שאת אומרת, שלא יהיה עומס, לא על השר"פ ועל שאר המערכת עצמה

אוריאל בוסו:  אז משרד האוצר הוסיף שקל על כל שקל שיורד מהביטוחים למערכת הציבורית בשביל שניתן קיצור תורים גם אחר הצהריים, והרופאים יוכלו להישאר, והתגבורים יהיו כאלה

אוריאל בוסו:  לכן אני אומר, מדובר בתהליכים ראשוניים שנעשים בשביל לצמצם פערים

אוריאל בוסו:  כי אני - - -     

קטי קטרין שטרית: גם אדוני השר וגם אדוני יושב הראש - - -     

אוריאל בוסו: הדבר היחיד, כמו שהשר אומר - - -     

קטי קטרין שטרית: זה לא סותר

קטי קטרין שטרית:  זה לא סותר

אוריאל בוסו: רגע, רגע

אוריאל בוסו:  אבל הדבר היחיד שעמד למול ענינו - - -     

קטי קטרין שטרית: תהיו יצירתיים

אוריאל בוסו: לא למי שיש לו את הביטוח שקל ראשון, לא למי שיש לו את השר"פ, את הביטוח המשלים, אלא למי שאין לו שום ביטוח נוסף מעבר לביטוח ממלכתי

אוריאל בוסו:  לכן אני אומר, מדובר בתהליכים ראשוניים, אבל כמו שאת אמרת, ביטוח, יותר נכון רפואה פרטית קיימת, רק צריך לדעת איך אנחנו מחזקים גם מבחינת הון אנושי - - -     

אחמד טיבי: לא צריך לפגוע ב"הדסה" בגלל שיש לה - - -     

אוריאל בוסו: חד וחלק

קטי קטרין שטרית: לא רק ב"הדסה", זה כל השבעה

אוריאל בוסו: אבל, אוקיי

קטי קטרין שטרית: זה כל השבעה

אוריאל בוסו: תודה רבה

אחמד טיבי: אגב, משפט אחד לשני השרים שיושבים כאן

אחמד טיבי:  השר ארבל הצליח יפה בקיצור התורים של דרכונים

אוריאל בוסו: אנחנו נותנים לו בסוף שיעורי בית, בסוף הוועדה, אל תדאג

אחמד טיבי: אז אני מקווה ואני בטוח שהוא יצליח, וצריך לבקש ממנו לקצר את התורים גם לרופאים מומחים

אוריאל בוסו: חד וחלק

אחמד טיבי: וגם לבדיקות

קטי קטרין שטרית: יש שינוי עצום מאז שהוא נכנס לתפקיד

אוריאל בוסו: אבל את אמרת לגבי מכשירים

אוריאל בוסו:  אני רוצה לומר, ואני מבקשת בסוף המשך התייחסות, ביקרתי בבית החולים "גליל" בנהריה

אוריאל בוסו:  בית חולים שנותן שירות ל-650,000 אזרחים, ואין לו פנציטין

אוריאל בוסו:  זה לא צריך להיות בר - - -     

קטי קטרין שטרית:  זה, לכן אני אומרת - - -     

אוריאל בוסו: כשאני אומר, זה נקודה שעדיין קשה להשלים, אני רוצה לשמוע - - -     

קטי קטרין שטרית: חייבים לפתור את הבעיה הזו

אוריאל בוסו: אין לו, אין לו פנציטין במקום

קטי קטרין שטרית: אנחנו מדברים על בירוקרטיה

קטי קטרין שטרית:  זאת הבירוקרטיה

אוריאל בוסו: וחולה אונקולוגית שצריך להוציא אותה באמבולנס לרמב"ם - - -     

קטי קטרין שטרית: זה לא מובן לי

אוריאל בוסו: שרק המערך הזה, זה דבר שמשגע

אחמד טיבי: לא מובן

אוריאל בוסו: זה דבר שצריך לתת לו מענה ואנחנו נשמע בהמשך

קטי קטרין שטרית: אתה יודע, בדרך כלל שרים באים למשרדים ורוצים רפורמות - - -     

אוריאל בוסו: תודה רבה

אוריאל בוסו:  תודה רבה

קטי קטרין שטרית: זו הרפורמה הכי טובה

אוריאל בוסו: חבר הכנסת חוג'יראת - - -     

קטי קטרין שטרית: תפתחו את החסמים

קטי קטרין שטרית:  תפתחו, תפתחו

אוריאל בוסו: חבר הכנסת יאסר חוג'יראת, בבקשה

קטי קטרין שטרית: ברסי, אתה יודע לעשות את זה

אחמד טיבי: תני חמש דקות משלך ליאסר

אחמד טיבי:  חמש דקות

קטי קטרין שטרית: קודם כל, בחיים אני לא יכולה לתת

קטי קטרין שטרית:  אני יודעת לקבל, אני לא יודעת לתת (בהלצה)

יאסר חוג'יראת: תודה שהגעת לסיור לבית החולים האיטלקי ביום חמישי

יאסר חוג'יראת:  אני בעצם רוצה להתמקד בכמה דברים

יאסר חוג'יראת:  אחד, קודם כל תודה לשר ארבל, למנכ"ל, לכל הצוות שלהם שנמצאים כאן

יאסר חוג'יראת:  אני מכיר את משה ואני בטוח שהוא יעשה הרבה דברים ויקדם את הנושא של הבריאות, וגם בכובע השני שזה הסוגיות של משרד הפנים

יאסר חוג'יראת:  הסוגייה של הרופאים הערביים, אני מבקש באמת לקחת את זה ברצינות, ואפילו אני מבקש מהם אולי להקים איזושהי וועדה

יאסר חוג'יראת:  לדעת ולפטל בזה בצורה יסודית כדי שאנחנו נפתור את הבעיה הזאת פעם אחת ולאלתר

יאסר חוג'יראת:  אני באמת מבקש, ואני מוכן להיות חלק, ד"ר טיבי מוכן להיות חלק, אנחנו מוכנים לסייע כדי שאנחנו נסיים את הנושא הזה, ולהיות בטוחים, שאנחנו נדע האם מדובר ב-2,000, 3,000, 500

יאסר חוג'יראת:  אני באמת רציני, כדי לפתור את הבעיה הזאת, הסוגייה הזאת ולעזור לאות אנשים שלמדו וטרחו והשקיעו שש שנים ומיטב כספם של ההורים בשביל ללמוד

יאסר חוג'יראת:      הנקודה השנייה, ב-2019 הייתה החלטת ממשלה על תוכנית רחבה לשיפור מצב הבריאות בחברה הערבית ולצמצום אי-שוויון בבריאות ובשירותי הבריאות

יאסר חוג'יראת:  התוכנית הזאת היא תוכנית רחבה, התפרסה על 146-147 עמודים

יאסר חוג'יראת:  עבדו עליה מיטב האנשים, גם ממשרד הבריאות וגם אנשים מהמשרד לשוויון בזמנו

יאסר חוג'יראת:  אני אתן, הפערים שם זועקים לשמיים

יאסר חוג'יראת:  אני אקח דוגמא אחת

יאסר חוג'יראת:  לגבי בריאות הנפש

יאסר חוג'יראת:  אם אנחנו נדבר על המרפאות של בריאות הנפש, כמעט ואין מרפאות כאלו, או אחוז בודד בתוך החברה הערבית

יאסר חוג'יראת:  הרוב נמצא קיים בחברה היהודית

יאסר חוג'יראת:  התפתחות הילד – אותו דבר

יאסר חוג'יראת:  אם אנחנו ניקח ונבדוק ומה עשו בתוכנית הזאת, והנתונים הם ממש ממש, הפערים הם עצומים

יאסר חוג'יראת:  תוחלת החיים בין ערבי ליהודי, בין אישה יהודייה לאישה ערבית זה ארבע שנים

יאסר חוג'יראת:  גבר יהודי וגבר יהודי זה גם ארבע שנים

יאסר חוג'יראת:  והפער בין ערבים ליהודים זה פער של ארבע שנים בתוחלת החיים, וזה בנוסף למה שהוזכר כאן לגבי פריפריה

יאסר חוג'יראת:       והשאלה, וגם התוכנית הזאת אומצה על ידי הממשלה הקודמת, והשאלה שלי היא האם בעצם בכוונתך, כבוד השר, המנכ"ל, הוא ליישם את התוכניות הייעודיות לחברה הערבית?     

הבריאות משה ארבל: אני רק, לפני שתמשיך את השאלה השנייה, אני רק רוצה לומר לך, חבר הכנסת חוג'יראת, ולכם חברי הכנסת, הביקור הראשון שלי כשר הבריאות במרפאה הראשונה לא היה לא ב"שיבא" ולא ב"איכילוב"; לא כי הם לא חשובים

הבריאות משה ארבל:  הביקור הראשון שלי היה במרפאת בריאות הנפש בעכו

הבריאות משה ארבל:  מרפאה שנותנת שירותים לכולם, לכל המגזרים, עמדה בסכנת סגירה

הבריאות משה ארבל:  נסעתי לשם, הצלנו אותה מסגירה, וזו הייתה גם קריאת כיוון למערכת

הבריאות משה ארבל:  מבחינתי, כל מערכת הבריאות צריכה להבין איפה המצפן ואיפה אנחנו צריכים להשקיע מיקוד מאמץ – רפואה, בריאות הנפש, פריפריה

הבריאות משה ארבל:  מה שהיה נחשב עד היום דלת אחורית, אין דבר כזה

הבריאות משה ארבל:  מבחינתי זה מיקוד המאמץ, שם אנחנו צריכים להיות, שם אנחנו חייבים להרחיב את השירותים

הבריאות משה ארבל:  העולב שמרפאת בריאות הנפש נמצאת בו

הבריאות משה ארבל:  עזוב עולב, לא חוקית

הבריאות משה ארבל:  היא נמצאת במקום לא מונגש לאנשים עם מוגבלויות

הבריאות משה ארבל:  מרפאה

אוריאל בוסו: מספר המיטות והחדרים

הבריאות משה ארבל: הדבר הזה הוא בלתי מתקבל על הדעת

הבריאות משה ארבל:  זה נמצא בתוכנית העבודה באופן מיידי גם מבחינת הבינוי, גם לעבור למקום ראוי יותר, גם לתת שירותים טובים יותר לקבל שמגיע ומקבל שירותים

הבריאות משה ארבל:  וכן, ראיתי שם ממש תוך כדי ביקור אנשים שמקבלים טיפול מכלל המגזרים, מטפלים מכלל המגזרים, מטפלות מכלל המגזרים

הבריאות משה ארבל:  וזה לדעתי המצפן שאיתו גם המשרד, גם המנכ"ל, גם הדרג המקצועי מבינים שמיקוד המאמץ חייב להיות במקומות הללו

הבריאות משה ארבל:  המקומות הגדולים והחזקים כנראה יסתדרו בינתיים בשלב הזה עם מיקוד מאמץ נמוך יותר מבחינת משרד הבריאות

הבריאות משה ארבל:  אנחנו חייבים לשנות את המציאות בפריפריה

יאסר חוג'יראת: אז הפערים, בקשה אחרונה ואני מסיים

יאסר חוג'יראת:  אני מבקש, כבוד יושב ראש הוועדה, לזמן דיון במיוחד על התוכנית הזאת ולבדוק בעצם מה בוצע, מה לא בוצע, מה החזון של המשרד לגבי התוכנית הזאת

יאסר חוג'יראת:  אני אשמח

יאסר חוג'יראת:  תודה

אוריאל בוסו: אוקיי, תודה

אוריאל בוסו:  חבר הכנסת חילי טרופר, חבר הוועדה, בבקשה

חילי טרופר: טוב, קודם כל, אני רוצה לפתוח בהכרת תודה והערכה גם לשר וגם למנכ"ל

חילי טרופר:  אנחנו מכירים הרבה שנים, חברים, ואין הרבה אנשים בממשלה הזאת שאפשר להגיד עליהם שהם מעולים

חילי טרופר:  אתם מהמעולים שבמעולים

חילי טרופר:  אני רוצה לחלוק קודם כל על קטי

חילי טרופר:  אני אומר לכם, תחזקו כמה שיותר רפואה ציבורית

חילי טרופר:  ברור שזה בא על חשבון, אין מה לעשות, דיברתם, חסרים רופאים, חסר כוח אדם, חסר מחשוב

חילי טרופר:  אין דרך שזה לא בא על חשבון

חילי טרופר:  ולכן אני, כאמירה עקרונית רוצה להגיד, להשמיע קול הפוך, בתיעדוף ברור לרפואה הציבורית

חילי טרופר:      שלוש שאלות, ברשותכם

חילי טרופר:  אחת על הפריפריה

חילי טרופר:  אז אמרת, כולנו מכירים את הנתונים שאנשים שם חיים פחות ויש פחות הזדמנויות

חילי טרופר:  כמעט בכל תחום אנחנו, יש פה יושב ראש וועדה שמאוד עסוק בזה, בכל מקום אנחנו רואים כמה פחות יש, מהפגייה באילת עד בריאות הנפש שאין בכל מקום, והזכרת את זה אז לכן אני לא מרחיב

חילי טרופר:  עכשיו, רעיה היא יוצאת דופן, אולי חיים כצמן גם ב"העמק", אבל זה נדיר

חילי טרופר:  רוב הפילנתרופיה נמצאת במקומות אחרים, ולכן השאלה שלי היא האם מעבר לזה שהלב שלכם במקום הנכון, האם מתגבשת איזושהי תוכנית אסטרטגית לרפואה הציבורית בפריפריה? האם יש דבר כזה, ואם אין עדיין, האם יש תוכנית לגבש תוכנית כזאת? הדבר השני, אגב, זה בסדר אם עדיין אין, אז רק תגידו אם יש כוונה כזו לגבש תוכנית כזו

סימן טוב: לא, יש ונשיב

חילי טרופר: אז השאלה השנייה נוגעת לבריאות הנפש

חילי טרופר:  באמת אין יום שאנחנו לא שומעים על תורים מופרכים בכל היבט, בסדר? איפה שלא תשים את האצבע, אגב זה גם קורה לא רק בפריפריה, פשוט אולי במרכז יש יותר אנשים, גם לא כולם, שיכולים לשלם

חילי טרופר:  אבל, זה הזוי

חילי טרופר:  ילדים, מבוגרים, שמחכים למעלה משנה לטיפולים

חילי טרופר:  אז זו השאלה השנייה, האם יש מה לעשות בתחום

חילי טרופר:  השאלה השלישית היא קטנה יותר

חילי טרופר:  קיבלנו תלונות על חוסר תקצוב במרכזי חוסן בעוטף שנמצאים שם סבב אחרי סבב, האם זה בידכם להשלים את הפער הזה ולאפשר שם מענה

חילי טרופר:  תודה

אוריאל בוסו: תודה רבה

אוריאל בוסו:  אתה רוצה לענות? בבקשה

סימן טוב: טוב, נתחיל עם השאלות של חבר הכנסת טרופר בנוגע, נתחיל עם הפריפריה

סימן טוב:  כל המשאבים שלנו מוקצים בדיס-פרופורציה, ואנחנו יכולים להציג את זה, לפריפריה

סימן טוב:  אם זה תוספת של מיטות אשפוז, שזה גם הרישיון, זה גם התקנים, זה גם תקציבי פיתוח ובכלל תקציבי הפיתוח שלנו, אנחנו נותנים אותם בעיקר בעיקר לפריפריה

סימן טוב:  צריך לזכור שיש גם אוכלוסייה שהולכת ומזדקנת וצריכה שירותי בריאות במרכז הארץ

סימן טוב:  אז אנחנו נותנים רישיונות גם למרכז הארץ, אבל הפרופורציה שאנחנו נותנים לפריפריה היא גדולה הרבה יותר

סימן טוב:  מכשירים מיוחדים שדיברתם פה – CT ו-MRI ו-PET-CT יש לנו מגבלה חוקית שקבועה בפקודת בריאות העם ובעקבות זה התקנות של בריאות העם, אבל למרות המגבלה החוקית, כמעט את כל המכשירים החדשים בשנים האחרונות נתנו בפריפריה, נתנו לנצרתים מכשירי MRI

סימן טוב:  PET-CT לדעתי ניתן באיטלקי

סימן טוב:  בית חולים בנצרת קיבל PET-CT, וב"העמק" כאמור יש את מרכז הרדיו-תרפיה

סימן טוב:  צריך לומר, החלק הפשוט לכאורה, הוא לתת רישיון

סימן טוב:  בסוף אנחנו צריכים שאת המכשירים המאוד עתירי טכנולוגיה האלה יפעילו כוח אדם מיומן, ולכן אנחנו לא מחלקים אותם בלי מגבלה

סימן טוב:  אנחנו רוצים לראות שבסוף בכל מקום כזה אנשים יקבלו את הטיפול הראוי

סימן טוב:      אבל שוב, את המכשירים האחרונים שחילקנו ואת הבאים שנחלק, אנחנו ניתן תמיד עדיפות גדולה מאוד לפריפריה, ברמה שלפעמים רק הפריפריה מקבלת

סימן טוב:  עדיין יש פערים, עדיין יהיו פערים

סימן טוב:  בסוף, אנחנו רואים את עצמנו כמערכת שמצמצמת פערים בחברה הישראלית, אבל הפערים בחברה הישראלית משתקפים גם בפריפריה

סימן טוב:  הקושי של אוכלוסייה, העובדה שאין מספיק אוכלוסייה חזקה בפריפריה היא קשה

סימן טוב:  כמה שאנחנו נקצה את כל תקציבי הפיתוח שלנו כמעט לפריפריה, זה עדיין, אנחנו מתקשים לתת את האיזון המספק לכך שאנשים רוצים לראות את השם שלהם במרכז הארץ, וגם להם מגיע את התודה ואת הברכה, כי זה מאפשר לנו באמת להקצות את המשאבים שלנו לפריפריה, אבל אנחנו יודעים שזה מייצר פער

סימן טוב:      לגבי בריאות הנפש, אנחנו בעבודה אינטנסיבית שאני מקווה שבתוך חודש אנחנו נציג אותה

סימן טוב:  אנחנו נקבל שם כמה החלטות מאוד משמעותיות שנועדו להתמודד עם העלייה האדירה שיש בביקושים לבריאות הנפש, שהיא מעבר לעלייה שאנחנו חווים כתוצאה מגידול האוכלוסייה

סימן טוב:  יש עלייה של עשרות אחוזים, לפעמים של שלושים, ארבעים וחמישים אחוז בצריכת שירותי בריאות הנפש, בדגש על ילדים, כאמור מעבר לגידול האוכלוסייה

סימן טוב:  והפעולות שלנו יהיו פעולות שגם יתמקדו בהרחבה מסיבית מאוד של מעגל המטפלים

סימן טוב:  אנחנו נרצה לראות הרבה יותר אנשים שיוכלו לתת טיפול של פסיכו-תרפיה

סימן טוב:  להבנות ולהכווין את המערכת לעבר טיפולים שהם יותר ממוקדם ויותר קצרים

סימן טוב:  אני אומר פה דברים שהם אולי לא מאוד פופולריים אבל אלו הדברים שאנחנו נצטרך

חילי טרופר: לא, אבל אתם גם תעלו את המשכורות של האנשים? כי הטענה היא שלא שווה להם לעבוד במערכת הציבורית

סימן טוב: אנחנו נותנים, יש לנו פה שקף על הקהילה ושקף על בתי החולים של בריאות הנפש

סימן טוב:  אנחנו מראים שאנחנו מקצים לשם מאות מיליונים נוספים

סימן טוב:  אנחנו, למרות שישראל רוויה באופן יחסי ל-1,000 נפש במטפלים, אנחנו כן מתקשרים עם הקופות

סימן טוב:  אנחנו נותנים להם יותר משאבים שיעלו יותר את הכסף שהם נותנים

סימן טוב:  אבל בסוף אנחנו נצטרך גם להרחיב את מספר המטפלים בצורה מסיבית

סימן טוב:  אנחנו פשוט לא נוכל בכוח האדם הקיים לתת מענה ולא נוכל לחכות שבע-שמונה שנים עד שנכשיר כוח אדם בדרכים המקובלות

סימן טוב:  בבריטניה עושים את זה, עושים את זה במדינות נוספות, נעשה את זה גם בישראל

חילי טרופר:  מתי תהיה התוכנית הזו?     

סימן טוב: בתוך חודש התחייבנו לשר

חילי טרופר: אז יושב ראש הוועדה, אולי שיציגו את התוכנית בעוד חודש או בעוד חודשיים, ברגע שתהיו מוכנים

הבריאות משה ארבל: במשפט השלמה רק

הבריאות משה ארבל:  עצם המעבר של בריאות הנפש לקהילה יצר באופן לא מפתיע הגדלה אדירה של ביקושים

הבריאות משה ארבל:  זה שבר סטיגמות

הבריאות משה ארבל:  אם בעבר אנשים לא היו בכלל ניגשים לטיפול, אז היום הנגשת הטיפול בקהילה גורמת לכך שאנשים יצרכו יותר את השירותים הללו

הבריאות משה ארבל:  זה מבורך, זה טוב, אבל גם זה דורש מהמערכת להשקיע יותר משאבים

סימן טוב: אני אתן לכם עוד דוגמא

סימן טוב:  אנחנו מציגים פה - - -     

קטי קטרין שטרית: אחרי הקורונה אנחנו קראנו לזה המגפה שאחרי המגפה

סימן טוב: מציגים פה את ההתמכרויות

סימן טוב:  אנחנו עכשיו עושים תהליך של לתת לקופות החולים משאבים כדי שיפתחו שירותים להתמכרויות

סימן טוב:  אני אומר לכם בגדול, אין היום תורים לטיפול בהתמכרויות במשרד הבריאות

סימן טוב:  אני, לצערי יכול להבטיח לכם שברגע שנשלים את ההעברה לשירות הזה לקופות החולים, נראה תורים וזמני המתנה מהסיבה שהשר ציין

סימן טוב:  ברגע שהשירות הוא נגיש לכל האוכלוסייה בקופות החולים, בלי סטיגמות, במרפאות משולבות, אנחנו רואים נהירה של הציבור לקבל את השירות, וזה מצוין

סימן טוב:  אנחנו חווים התעוררות באמת מבורכת מאוד גם בחברה הערבית, גם בחברה החרדית

סימן טוב:  פעם לא היו צורכים שם שירותי בריאות הנפש, היום כן צורכים שם שירותי בריאות הנפש

סימן טוב:  זה דורש מאיתנו באמת לעשות צעדים מאוד משמעותיים

סימן טוב:  אנחנו נציג את לשר וככל שתמצאו לנכון - - -     

אוריאל בוסו: תודה רבה

חילי טרופר: מרכזי החוסן רק?     

סימן טוב: מרכזי החוסן אנחנו מתקצבים

סימן טוב:  לדעתי יש שם פשוט תמיד בעיות של חשבות, של לא תמיד הכסף מגיע בזמן - - -     

אוריאל בוסו: כן, הכסף עדיין נמצא והוספנו כסף גם

סימן טוב: הוספנו כסף ואנחנו, אני חושב, גם נתקצב עוד מרכזי חוסן

סימן טוב:  נרחיב את מספר מרכזי החוסן שאנחנו מתקצבים

אוריאל בוסו: גם ביהודה ושומרון וגם כן בדרום

סימן טוב: בצפון

אוריאל בוסו: בשדרות, בכל מיני מקומות

אוריאל בוסו:  חברת הכנסת טטיאנה מזרסקי, חברת הוועדה, בבקשה

טטיאנה (טניה) מזרסקי: שלום, בוקר טוב, אדוני השר, מנכ"ל משרד הבריאות

טטיאנה (טניה) מזרסקי:  קודם כל אני רוצה לפרגן ליושב ראש הוועדה, לחבר הכנסת אוריאל בוסו, בן אדם מאוד מאוד ביצועי עם גישה עניינית וחרוץ וכל הכבוד ומאחלת לך גם בהצלחה בכל תפקיד שתבצע בקריירה שלך

טטיאנה (טניה) מזרסקי:  פשוט כיף לעבוד איתך

הבריאות משה ארבל: אם תביאי את זה להצבעה אני מניח שזה יעבור פה אחד

קריאה: מצטרף לברכות

קטי קטרין שטרית: חד משמעית

טטיאנה (טניה) מזרסקי: כן, אני לא אצביע נגד, זה בטוח

טטיאנה (טניה) מזרסקי:  אני אישית כן, מכירה כבר במשך, כמה חודשים אנחנו עובדים? באמת תענוג, מאוד מאוד מעריכה

טטיאנה (טניה) מזרסקי:  היה לי חשוב גם לציין, שלחתי אליכם שאלות, היום בכנסת מציינים את היום המיוחד לגליל

טטיאנה (טניה) מזרסקי:  זה פעם בשנה

טטיאנה (טניה) מזרסקי:  למרות שאת בעיות הגליל הן לא רק פעם בשנה ולא רק פעם אנחנו מדברים וכבר חברי כנסת אחרים וחבריי, חברי כנסת השמיעו וציינו כמה בעיות רגישות

טטיאנה (טניה) מזרסקי:  ואני מקווה, אני לא אחזור על אותם דברים, אני מקווה שבדיבור שלכם תתייחסו גם ותוכלו לתת תשובות לשאלות ששאלתי ושלחתי אליכם בסוף השבוע שעבר

טטיאנה (טניה) מזרסקי:  הפערים הם לא רק בגלל

טטיאנה (טניה) מזרסקי:  יש פערים ברמה הארצית במערכת הבריאות, בתחום הבריאות

טטיאנה (טניה) מזרסקי:  קודם כל, הפער בין השיטה הקודמת, שיטת העבר, לבין המציאות שמתקדמת, המציאות המודרנית

טטיאנה (טניה) מזרסקי:  התקנות שהיו ושיטת התקינה, זה לא מתאים למציאות ולא לדמוגרפיה הנוכחית, הממשית של היום, ולא שיטות הטיפול

טטיאנה (טניה) מזרסקי:  אז הגיע הזמן לשנות, ואני מקווה מאוד שמשרד הבריאות ייקח את זה על עצמו

טטיאנה (טניה) מזרסקי:  ותשנו את השיטה ואת התקינה, ומספר מיטות, לא רק לפי סטטיסטיקה יבשה אלא לפי הצורך של אוכלוסייה ואזרחים

טטיאנה (טניה) מזרסקי:  זה מאוד מאוד חשוב

טטיאנה (טניה) מזרסקי:      יש פער שקיים בין פריפריה למרכז וזה מתבטא גם בתוחלת החיים, בתמותת תינוקות, בהנגשת הטיפול הרפואי

טטיאנה (טניה) מזרסקי:  אם תושבי מרכז מגיעים לבית חולים קרוב בנסיעה יהיה להם רק ארבעה קילומטרים, בפריפריה זה לוקח עשרות קילומטרים

טטיאנה (טניה) מזרסקי:  מעל ארבעים קילומטרים כדי להגיע לבית החולים היחיד שנמצא באזור

טטיאנה (טניה) מזרסקי:  כמו שחסרים וחסרות ניידות טיפול נמרץ וניידות אמבולנס, שיש צורך להוסיף, כי אנחנו מדברים לא רק צפיפות של אוכלוסייה, ניידת אחת לנפש, אנחנו מדברים על מרחקים

טטיאנה (טניה) מזרסקי:  עד שניידת תגיע, במשך 40 דקות

טטיאנה (טניה) מזרסקי:  ויש גם קריאה וזעקה נוספת, פשוט אנחנו נאבד חיים של בני אדם, ואי אפשר לשחק עם זה

טטיאנה (טניה) מזרסקי:  אי אפשר לעבוד רק לפי הנוסחאות – מכשיר אחד או ניידת אחת ל-1,000 נפש

טטיאנה (טניה) מזרסקי:       הגיע הזמן לחזק את התוכנית, תוכנית לאומית למניעת מחלות

טטיאנה (טניה) מזרסקי:  למניעת מחלקת הסוכרת, שפשוט פוגעת בדור העתיד, באורח חיים בריא

טטיאנה (טניה) מזרסקי:  יש בתי חולים שעושים עבודה נהדרת בקהילה, כמו שראינו ביום חמישי בסיור בבית החולים האנגלי בנצרת

טטיאנה (טניה) מזרסקי:  צריך לחזק את בתי החולים ולהעביר תקציבים נוספים על מנת שירחיבו את הפעילות שלהם בקהילה

טטיאנה (טניה) מזרסקי:  וזה בעצם יחסוך לנו אחר כך הוצאות לבריאות ולרווחה שאנחנו נקבל אוכלוסייה בריאה יותר שלא גם תצרוך שירותים רפואיים, ולא תצטרך לבקש ולקבל קצבאות רווחה כדי, בגלל שהם לא יכולים להשתלב בשוק העבודה

טטיאנה (טניה) מזרסקי:  אז תוכנית לאומית למניעת מחלות היא כן מאוד מאוד חשובה

טטיאנה (טניה) מזרסקי:      כמו כן, קיימת כבר תוכנית למניעת אובדנות

טטיאנה (טניה) מזרסקי:  היא נמצאת בתת-תקצוב

טטיאנה (טניה) מזרסקי:  פעילות רחבה, פעילות קיימת, עשר שנים בערך שהשרה לשעבר, יעל גרמן, לפני עשר שנים ציינה שקיימת בעיה ויהא תקצבה אז 17 מיליון שקלים, והתקציב עד היום, כפי שאני יודעת, לא השתנה

טטיאנה (טניה) מזרסקי:  למרות שהפעילות התרחבה להרבה יישובים, ואם אנחנו לא נוסיף תקציבים לכך אנחנו פשוט נמשיך לאבד את בני הנוער והצעירים כפי שזה נעשה עכשיו בתדירות מאוד מאוד גבוהה, וזה עצוב

אוריאל בוסו: תודה

טטיאנה (טניה) מזרסקי: ופה צריכים שילוב כוחות, אני כבר מסיימת, של כמה משרדים

טטיאנה (טניה) מזרסקי:  אז לכן נדרשת לא רק תקציב שלכם של משרד הבריאות, אלא שיתוף פעולה בין משרדי הממשלה

טטיאנה (טניה) מזרסקי:  וכפי שיינו, תחום בריאות הנפש הועבר לקופות החולים

טטיאנה (טניה) מזרסקי:  אנחנו יודעים שההעברה לא הייתה חלקה ולקופות החולים אין משאבים ליישם את כל מה שהוטל עליהן

טטיאנה (טניה) מזרסקי:  וחסר בעיקר כוח אדם

טטיאנה (טניה) מזרסקי:  אז צריכים לחשוב על אלטרנטיבות ולהנגיש את השירות לאזרחים, בעיקר בפריפריה

טטיאנה (טניה) מזרסקי:  בעיקר בפריפריה, כי תושבי פריפריה פשוט מוותרים על הטיפול בגלל שהם לא יכולים להגיע ממרחקים גבוהים, ואנחנו מאבדים את העתיד של המדינה

טטיאנה (טניה) מזרסקי:  ויש לי הרבה תקוות שהמצב ישתנה

טטיאנה (טניה) מזרסקי:  תודה

אוריאל בוסו: תודה רבה לחברת הכנסת טטיאנה מזרסקי

אוריאל בוסו:  ואם כבר פרגנת, אני רוצה לפרגן לך כחברת וועדה הכי פעילה, וכל ההצעת עוברות פה אחד, קואליציה או אופוזיציה

אוריאל בוסו:  וההישג שלך היה בתקציב האחרון שנוספו כמה מיליונים טובים למונח מתורגמנים רפואיים בבתי חולים

אוריאל בוסו:  ואנחנו מקווים שבתקופה הקרובה, בעבודת מטה זה יתחיל, נוע תנוע

אוריאל בוסו:  חברי הכנסת וחברי הוועדה, אנחנו רוצים לעשות סיבוב לפחות ראשוני קצר ככה שכל אחד ייתן, מהאורחים שהתכבדו כאן היום להגיע

אוריאל בוסו:  נשמע את כולם לפני שאנחנו נמשיך לשמוע את מנכ"ל המשרד ואת השר

אוריאל בוסו:  ד"ר זאב פלדמן, יושב ראש איגוד רופאי המדינה, בבקשה

משה-זאב פלדמן: נתחיל בתודות

משה-זאב פלדמן:  אני חושב שכולנו כאן סביב השולחן רוצים בדבר אחד

משה-זאב פלדמן:  שבמערכת הבריאות יהיה טוב

משה-זאב פלדמן:  אתה יודע, אבל אנחנו ברפואה, יש לנו מושג שנקרא בלוטת זקיף, שכשהיא מתנפחת אז יש התראה שיש איזושהי מחלה בגוף

משה-זאב פלדמן:  ואני היום בא לדבר כבלוטת הזקיף, להתריע, שאם כל הרצון, רצון טוב לא מספיק ואנחנו צריכים באמת שינוי מהותי במערכת הבריאות

משה-זאב פלדמן:  כי פערים אפשר לצמצם, אפשר פשוט להוריד סטנדרטיים ואז לכולם יהיה פחות טוב

משה-זאב פלדמן:  זאת לא המטרה שלנו

משה-זאב פלדמן:  אנחנו כולנו רוצים שמערכת הבריאות תהיה יותר טובה מאשר היא היום

משה-זאב פלדמן:  הממשלה צריכה לעבוד בסינכרוניזציה, ביחד

משה-זאב פלדמן:  משרד הבריאות, משרד האוצר, ואני חושב שבתוף משרד האוצר יש את אגף התקציבים והממונה על השכר

משה-זאב פלדמן:  כדאי לגייס את הממונה על השכר גם לטובת מערכת הבריאות ופתיחת חסמים, כי אני חושב שהיום יש שם בעיה

הבריאות משה ארבל: אפשר לומר שעם משרד הפנים שיתוף הפעולה פורה

אוריאל בוסו:  בשביל זה הבאנו מנכ"ל ממשרד האוצר, שיהיה לנו יותר קל

משה-זאב פלדמן: חשוב להגדיל את מספר הרופאים בישראל, שנכנסים למערכת, שלומדים בארץ

משה-זאב פלדמן:  אבל חשוב, אם כבר מגדילים את מספר הרופאים שלומדים ונכנסים, שיהיו תקנים לכל אלה כדי שיוכלו להתמחות

משה-זאב פלדמן:  כי הרי זה שרשרת של אירועים שקורת במערכת, ובסוף אנחנו רוצים להושיב יותר רופאים מומחים מול הפציינטים ולקצר תורים, ולא יכול להיות שיש "בלוקים" או חסמים באמצע, שיש, גומרים מספיק סטודנטים או מקבלים מספיק רישיונות, אבל אין מספיק תקנים כדי לעבור לשלב הבא

משה-זאב פלדמן:  ואני חושב שאנחנו צריכים להעיר את זה

משה-זאב פלדמן:      חשוב שאחרי שהרופאים כבר קיבלו את התקן ומתמחים בישראל, והשקענו בהם כל כך הרבה זמן, חשוב שלא נייצא אותם

משה-זאב פלדמן:  אנחנו היום אחד היצואנים הגדולים של רופאים לארצות הברית, לאירופה, לאוסטרליה, ואנחנו רוצים לעצור את הדבר הזה

משה-זאב פלדמן:  וזה מתכתב עם הממונה על השכר, רק תזכרו, אני מאיר את זה

משה-זאב פלדמן:  חשוב שהרופאים שכן נמצאים בישראל לא יוגבלו ביכולת שלהם לטפל בחולים

משה-זאב פלדמן:  יש היום מאות רופאים שרוצים לטפל בחולים, אבל יש כל מיני הסדרים של קופות חולים שלא מאפשרים להם

משה-זאב פלדמן:  אז עומדים בחוץ מאות רופאים שיכולים לטפל בחולים, יכולים לקצר תורים

משה-זאב פלדמן:  לא קורה

משה-זאב פלדמן:  דיברנו על זה בדיונים של מניעת כפל ביטוח ואיך ניסינו לגייס - - -     

קטי קטרין שטרית: אני מאוד שמחה שאתה אומר את זה

קטי קטרין שטרית:  כבר חשבתי שאני, אתה יודע, איזה אאוטסיידרית פה בעולם הזה

משה-זאב פלדמן: חס וחלילה, קטי

קטי קטרין שטרית: אתה מבין? ממתינים רופאים אבל אין

קטי קטרין שטרית:  הזוי

משה-זאב פלדמן: אנחנו מדברים על מערכת בריאות שיש בה חיות

משה-זאב פלדמן:  היא הורעבה שנים ארוכות, תת-תקצוב שנים ארוכות, אבל יש בה מצוינות

משה-זאב פלדמן:  ואני חושב שאם נשקה אותה בעוד קצת תקציבים, נוכל לקבל תפוקות הרבה יותר טובות ולתקן הרבה יותר דברים מהר

משה-זאב פלדמן:  אני אומר לכם שתוספת התקציב נדרשת כרגע, ואני תכף אשאל את חיים שאלה, אבל לא יכול להיות שאין זמינות מיידית לרפואה ראשונית

משה-זאב פלדמן:  היום, יש לך היום בעיה, אתה פונה לקבל עזרה מרופא משפחה ומקבל תור לעוד עשרה ימים או עוד שבועיים

משה-זאב פלדמן:  לא רלוונטי

משה-זאב פלדמן:  אז מה קורה? אז אתה הולך למוקד או שאתה הולך למיון, מעמיס עליהם שלא לצורך

משה-זאב פלדמן:  אין רצף טיפולי

משה-זאב פלדמן:  זה קלקול שאנחנו חייבים לטפל בו

משה-זאב פלדמן:  אותו דבר עם רופא ילדים ואורתופד ורופאת נשים

משה-זאב פלדמן:      כל אלה הם רפואה ראשונית, ואני לא מדבר על זה שלא יכול להיות שטווח התורים לרופאים מומחים בישראל הוא גם שנה

משה-זאב פלדמן:  זה לא סביר

משה-זאב פלדמן:  חשוב לקבוע יעדי איכות בתחומים האלה, שלא יכול להיות שתור לרופא מומחה יעלה על שלושה שבועות או חודש, ולהתכוונן, לכוון את המערכת כדי להגיע ליעד הזה

משה-זאב פלדמן:  ואני רוצה לשאול, אם אנחנו כבר בדיון על תקציב וכולם שמחים על הגדלתו, את חיים, מה, כמה מיליארדי שקלים זה הטייס האוטומטי של תקציב משרד הבריאות? כדי שנוכל להעריך את תוספת התקציב שבאמת אנחנו דנים בה

משה-זאב פלדמן:  אז יש לך איזה מספר לנקוב בו? שנוכל לקבל פרופורציה

סימן טוב: אנחנו מציגים את זה כל הזמן

סימן טוב:  הטייס האוטומטי נע סביב 4 מיליארד שקלים, והצגנו גם פה שיש למעלה מ-2 מיליארד שקלים תוספת מעבר לכך

משה-זאב פלדמן: בשנתיים

סימן טוב: בבסיס, כן, שמצטבר על פני השנתיים

סימן טוב:  ואנחנו מאמינים שתהיה עוד תוספת, לפחות בגודל הזה, אני לא רוצה להגיד את הסכום כדי לא, אבל יש לנו תהליכים תקציביים מול קופות החולים, שאנחנו במשא ומתן איתן, שנצטרך להשלים להם גם סכומים גדולים שגם הם יצטרפו לבסיס והם יהיו גם תקציבים ריאליים בסוף למערכת

סימן טוב:  וזה בסוף, אני רגע, אני אומר רגע משהו, שוב, אני לא רוצה לעגן, אני לא רוצה להיות פה נציג האוצר בחדר אבל אני אהיה פה כן, אני כן אשקף בסוף קושי אמיתי שיש

סימן טוב:  אנחנו באמת מתמודדים עם גידול מאוד גדול בביקושים שלא, שבסוף במגבלות של תקציב המדינה, מאוד קשה להתמודד איתו

סימן טוב:  ולכן אנחנו מבצעים הרבה מאוד פעולות נוספות

סימן טוב:       דיברנו על הגדלת מספר הרופאים, וזו הזדמנות לקרוא, לנצל את זה שאתה פה ולקרוא להסתדרות הרפואית ולך גם באופן אישי להצטרף אלינו למאמץ

סימן טוב:  זה צריך להיות מאמץ משותף לכולם

סימן טוב:  פה בוועדה אנחנו דנים בעמיתי רופא, עוזרי רופא

סימן טוב:  זו גם פעילות שבסוף תאפשר לנו לנהל, להשתמש יותר טוב במשאבי הרפואה הקיימים

סימן טוב:  אנחנו מעבירים סמכויות לאחיות ולרוקחים כדי שיוכלו גם הם לבצע יותר פעולות ולמקד כמה שיותר טוב את המשאבים שלכם

אוריאל בוסו: תודה

משה-זאב פלדמן: תודה

משה-זאב פלדמן:  רק הזקיף רוצה להגיד שה-2 מיליארד לבסיס לא מספיק

משה-זאב פלדמן:  אנחנו - - -      

אוריאל בוסו: אוקיי

משה-זאב פלדמן: ולא רק אנחנו אומרים את זה

אוריאל בוסו: מודעים

אוריאל בוסו:  אנחנו נעשה ככה אחד אחד

אוריאל בוסו:  חבר הכנסת משה שמעון רוט, חבר הוועדה, בבקשה

משה שמעון רוט: תודה רבה

משה שמעון רוט:  קודם כל אני רוצה להודות לשר ולמנכ"ל בר סימן טוב שהגעתם לוועדה

משה שמעון רוט:  אני חושב, הוועדה הזאת היא הוועדה הכי א-פוליטית בכלל בבניין הזה

משה שמעון רוט:  זה להודות לניהול של יושב ראש הוועדה, חבר הכנסת בוסו, שמנהל את הוועדה בחוכמה ובמקצוענות ומקשיב לכל הדעות, ונותן לכל אחד את היכולת לבטא את המצוקה ואת העניין, ובאמת מוציא מהפה פעילות באופן מעשי

משה שמעון רוט:      אני רוצה להעיר, למקד רק בנקודה אחת

משה שמעון רוט:  הכל חשוב, באמת

משה שמעון רוט:  לא בגלל שזה מבחינת סדר עדיפות, אלא כי אני חושב שאולי לא השמיעו את זה

משה שמעון רוט:  הנושא שכבר שיפרו כבר ובאמת קידמו מאוד בשנים האחרונות, ואני עדיין, עם כל זה, חושב שיש פה פער, ואני מתייחס לנושא של בתי החולים הציבוריים, שעדיין יש פער גדול בין היכולת של בתי חולים ציבוריים לעבוד בשוטף לעומת בתי חולים ממשלתיים או של קופות חולים

משה שמעון רוט:  ודברים שהם במבנה, לא אמור להיות ככה, בוודאי אנחנו משרתים, בתי החולים הציבוריים, שאני רוצה להיות פה להם, הם משרתים מעל שני מיליון אזרחים

משה שמעון רוט:  ודיברו מקודם על הפריפריה, ואנחנו מייצרים בכוח, מייצרים פריפריה מבחינה חברתית בדבר הזה

משה שמעון רוט:  כי יש בתי חולים - - -     

אוריאל בוסו: דובר כל הנושא הזה בהחרבה

משה שמעון רוט: אה, דובר, ואני מודה לאלה שדיברו על כך

משה שמעון רוט:  ואם כן, אז אני אלכד לחשיבות של הדבר הזה, ואז אני לא צריך להיכנס לפרטים

משה שמעון רוט:  אבל אני רק מסיים בזה שאני אגיד שאני יודע שהנושא הזה חשוב לכם

משה שמעון רוט:  אני רק רוצה בכל אופן שתדעו שהפער שנראה כאילו הוא קטן, הוא בעצם מייצר פער גדול גדול שפוגע במהות היכולת של בתי החולים לתפקד

משה שמעון רוט:  תודה רבה

אוריאל בוסו: תודה רבה

אוריאל בוסו:  הגברת רעיה שטראוס בן דרור, נשיאת עמותת ידידי המרכז הרפואי לגליל, תודה רבה שהצטרפת אלינו

אוריאל בוסו:  בבקשה

בן דרור: מכובדיי כולם

בן דרור:  אני רוצה לציין את הבעיה הגדולה שיש לנו בפריפריה

בן דרור:  כפי שכבר נאמר, אנחנו בית חולים שמשרתים 650,000 נפש

בן דרור:  אין לנו PET-CT, יש לנו מיטות לחולי סרטן אבל אין לנו PET-CT

בן דרור:  כשלמשל ל"צפת" יש PET-CT ואין להם מיטות לחולי סרטן

בן דרור:  אבל אני רוצה להגיד שאנחנו, אגודת הידידים, רכשנו רובוט "דה-וינצ'י", רכשנו CT, בנינו מחלקה בעשרים מיליון שקלים, ללא "מצ'ינג"

בן דרור:  ואני רוצה גם לומר בתור תורמת גדולה בעצמי, שזו בעיה מאוד גדולה שאין הרבה תורמים, כמו שאנמר פה, התורמים הגדולים רוצים את השם שלהם במרכז, שכל אחד יראה

בן דרור:  גם לא נמצאים

בן דרור:  אני רוצה להגיד, תהיה אחר כך ועדת הגליל

בן דרור:  לא נשארים אנשים כמוני בכלל בגליל

בן דרור:  כולם הולכים למרכז לאחר הילדים שלהם

בן דרור:  זו בעיה מאוד מאוד גדולה

בן דרור:  ואחד המקומות שאנחנו יכולים להשאיר אנשים בגליל, זה אותה בעיה גם לנגב אבל אני ילידת הגליל ומייצגת את הגליל, שניתן רפואה כראוי

בן דרור:  שירות רפואי

בן דרור:  ולכן, זה מאוד מאוד חשוב

בן דרור:  היום זה צורך לאומי, בעיקר לגליל

בן דרור:  אנחנו מפסידים את הגליל, כי התושבים החזקים עוזבים את הגליל

בן דרור:  ואני ממש קוראת לכם, למשרד הבריאות, שתעזרו לנו עם "מצ'ינג", אני, כל התרומות שלי לא קיבלי אף פעם "מצ'ינג" מהממשלה

אוריאל בוסו: זה נכון

סימן טוב: זה לא נכון

בן דרור: וזה חסר

בן דרור:  זה, אני, אין לנו הרבה אנשים שיכולים לתרום

בן דרור:  יש לנו אוכלוסייה די ענייה בגליל, ואנחנו אוספים גרוש לגרוש

בן דרור:  הנה, ראיתם שעשינו דברים גדולים בכל זאת

אוריאל בוסו: מדהים

בן דרור: יש לנו בית חולים עם כמה מחלקות מצוינות ומובילות בארץ

בן דרור:  אנחנו לא מספיק עושים תקשורת ולא יודעים

בן דרור:  אבל אני, שאני מחטטת ורואה, אני רואה שיש לנו כמה מחלקות מצוינות אפילו ברמה עולמית

בן דרור:  אז אני מבקשת שתעזרו לנו

בן דרור:  כי זה המקום להשאיר את האנשים הטובים ולהביא עוד אנשים לגליל

בן דרור:  תודה

אוריאל בוסו: תודה רבה

הבריאות משה ארבל: אני, רק במשפט אחד, גברת שטראוס

הבריאות משה ארבל:  אני רוצה לנצל את הבמה החשובה הזאת ואת העובדה שאנחנו בשידור, ולקרוא לך שתקראי לחברייך הפילנתרופים

הבריאות משה ארבל:  כשאני מסתובב במרכז הארץ ואני רואה ערבי התרמה לבתי חולים במרכז הארץ לטובת מחלקת יולדות, אני אומר לכם, רבותיי אתם פשוט זורקים את הכסף של התרומה שלכם על קרן הצבי

הבריאות משה ארבל:  זה כסף לפח

הבריאות משה ארבל:  אין שום סיבה לתרום לבית חולים עבור מחלקת יולדות

הבריאות משה ארבל:  מחלקות יולדות מתוקצבות "אובר", יותר ממה שצריך

הבריאות משה ארבל:  ופילנתרופים שתורמים עבור מחלקת יולדות לבתי חולים במרכז הארץ, פשוט שורפים כסף

הבריאות משה ארבל:  לא צריך את הכסף הזה, אל תתרמו אותו

הבריאות משה ארבל:  אני אומר דברים שנשמעים קצת קשים וקיצוניים

הבריאות משה ארבל:  תדעו, אשרי משכיל אל דל

הבריאות משה ארבל:  כשאתם עושים צדקה ואתם עושים חסד, תעשו אותו איפה שצריך

הבריאות משה ארבל:  ותבורכי על הפעילות שלך בפריפריה

בן דרור: תודה

אוריאל בוסו: הגברת שטראוס, אני הייתי, היינו ביום חמישי ונחשפנו לפעולות העצומות שעשית בבית החולים

אוריאל בוסו:  ראינו את הרובוט, ראינו מחלקות נוספות שבשיפוצים

אוריאל בוסו:  והנה אני מודיע כאן, אם אמרתי את זה שם אז אני מודיע גם כאן, הבטחנו סיוע תקציבי מכובד מאוד, שהסכום עוד לא סופי, לסיוע למחלקות הפנימיות שכרגע נמצאות בשיפוץ

אוריאל בוסו:  והיה ביקור מאוד מרשים

אוריאל בוסו:  וחנכנו שם גם כן חדר אקוטי בצפון, שהוא היה מתבקש אחרי הרבה זמן לפגיעות מיניות, שהוא גם כן בימים הללו נכנס לפעולה בפועל

אוריאל בוסו:  ובאמת, כפי שאמרת, חברים שתורמים, ואת נשארת עדיין החלוצה בנושא הזה, אין ספק שכל שקל שלך שווה הרבה הרבה יותר ממה שתורמים

אוריאל בוסו:  כמו שאמרת, אנשים אוהבים את השמות שלהם מתנוססים במרכז, אבל את עושה את עבודת הקודש האמיתית

בן דרור: תודה, אני רק רוצה להוסיף

בן דרור:  אני מכתתת את רגליי לחברים שלי במרכז הארץ, אם הם תושבי נהריה בעבר או גליל, ואנשים תושבי תל אביב שהם חברים שלי, לא מעניין אותם

בן דרור:  אני באמת לאחרונה הולכת כמעט כל יום, כמו שהצעת שאני אלך אליהם – לא מעניין אותם

בן דרור:  לא הגליל, לא בית החולים, לא מעניין אותם

קטי קטרין שטרית: זה עצוב

בן דרור: אז אני ממשיכה

אוריאל בוסו: תודה

אוריאל בוסו:  אבי סלומה, עמותת אנשים

אוריאל בוסו:  בבקשה, אדוני

אברהם יוסף סלומה: תודה יושב הראש

אברהם יוסף סלומה:  "אנשים", ארגון נכי שיתוק מוחין, אני מעורב במה שקורה במערכת הבריאות

אברהם יוסף סלומה:  בשנת 2014 קיבלתי אפילו פרס

אברהם יוסף סלומה:  אני אבא לרופא שלמד בארץ

אברהם יוסף סלומה:  חסרים בארץ תקנים לרופאים

אברהם יוסף סלומה:  בערך 5,000 רופאים חסרים בתקנים

אברהם יוסף סלומה:  כנ"ל גם חסרים רופאים ומיטות

אברהם יוסף סלומה:  חסרות מיטות, חסרים רופאים בפסיכיאטריה, בפנימיות, בדימות, בגריאטריה, בגלל שאין תקנים אין גם התמחות

אברהם יוסף סלומה:  מה עושה צעיר שסיים את המטלות ומבקש מקום להתמחות בו, ואז אף מקום לא מוכן לקבל רופא להתמחות

אברהם יוסף סלומה:  אני מבקש מהשר או ממנכ"ל משרד הבריאות, הוסיפו תקנים להתמחות, הוסיפו רופאים

אברהם יוסף סלומה:  שהצעירים יישארו בארץ

אברהם יוסף סלומה:  תודה רבה

אוריאל בוסו: תודה רבה לך, אבי, אתה תמיד אורח רצוי בוועדות ואתה יודע את זה

אוריאל בוסו:  ערן דותן, ארגון "מרשם", מבקש לומר כמה מילים

עמירה דותן: כן, תודה רבה

עמירה דותן:  שמי ערן דותן, אני סטודנט לרפואה בשנה האחרונה

עמירה דותן:  סיימתי את לימודיי בעצם ויחד עם חבריי נתחיל את הסטאז' שנה הבאה

עמירה דותן:  אנחנו בעצם האנשים שאתם מדברים עליהם כשאתם מדברים על המשבר בכוח אדם שצפוי לנו בשנים הקרובות

עמירה דותן:  המתמחים והמתמחות כבר היום קורסים תחת הנטל ואנחנו אלה שניכנס למערכת אחריהם

עמירה דותן:  אבל אנחנו מרגישים שהצעדים שאתם עושים, הצעדים היפים שאתם עושים בשנים האחרונות במשרד הבריאות, או בזמן האחרון, הם לא נותנים מענה מספיק לעומק המשבר

עמירה דותן:  והמשבר הוא אדיר

עמירה דותן:      מה שאתם עושים זה יפה, אבל זה כמו להוסיף מים לדלי מלא חורים

עמירה דותן:  אנחנו בעצם רואים את – הייתה וועדה שאתם הקמת כדי לדבר על קיצור תורנויות המתמחים, כדי להקל על העומס, כדי להוסיף תקנים למערכת

עמירה דותן:  כי קיצור תורנויות זה שווה תוספת תקנים

עמירה דותן:  ואתם הוספתם תקנים שיספיקו רק לשלושה אחוז מהמתמחים בישראל, ואתם פשוט ביטלתם את כל תוכנית החומש של הפעימות הבאות של הקיצור, ואנחנו שואלים אתכם למה? למה עשיתם את זה? למה לא לקצר לפי העמדה המקצועית של הוועדה שלכם ל-16 פלוס 2 שעות של תורנות, ולמה אתם עושים רק את הקיצור ל-21 שעות, כשברור לכולם, לכל מי שיושב כאן ומכיר את סדר היום ואת העבודה בבתי החולים, שזה לא מסתדר עם סדר היום וזה לא תואם את הפעילות במחלקות ולא תואם את הדרישה של המתמחים והמתמחות כבר לאורך שנים

עמירה דותן:  של מחאה של שנים שהציבור כולו תומך בה ורק מחכה להרחבה של הדבר הזה

עמירה דותן:  אז אנחנו שואלים למה לא להרחיב את קיצור התורנויות ואיך קרה שזנחתם את הדבר הזה?     והדבר השני שאני רוצה לדבר עליו, יש כמה דברים, אבל הדבר השני, אתם דיברתם על תוספת סטודנטים לרפואה, שזה דבר מבורך, וזה כבר מתחיל לקרות

עמירה דותן:  אבל, אדוני השר, מי יכשיר את הסטודנטים האלה? כי היום מדינת ישראל, יש בה שדות קליניים שהם מכשירים בהם סטודנטים ארבעה חודשים בשנה, וב-OECD הממוצע הוא פי 2

עמירה דותן:  וצריך להוסיף, כדי שנוכל להוסיף שדות קליניים, צריך שיהיו תקנים למתמחים ומתמחות שיכשירו את הסטודנטים ויאפשרו את הדבר הזה

עמירה דותן:  זה לא מספיק להוסיף סטודנטים, כי כבר היום, דיברנו על הפריפריה, ב"צפת" ב"בן-גוריון", יש סבבים שיש בהם יותר מעשרה סטודנטים בקבוצה

עמירה דותן:  זה לא הכשרה נאותה

עמירה דותן:  אנחנו לא נצא עם סטודנטים טובים

עמירה דותן:  וגם היום בתל אביב מבטלים לנו סבבים כי אין מספיק מתמחים ומתמחות

עמירה דותן:  אז אתם צריכים להוסיף תקנים כדי גם להקל וגם כדי שיהיה מי שיכשיר את האנשים

עמירה דותן:      ודבר אחרון אולי בכל זאת, בשביל, אנחנו כאן גם בשביל, בעיקר, בשביל בריאות הציבור והטיפול בציבור

עמירה דותן:  המתמחים והמתמחות, שאחרי שהם עושים את התורנות של 26 שעות במקרה הטוב, עולים על ההגה ונוהגים עייפים הביתה, ומסכנים גם את הבריאות של עצמם ושל המשפחה שלהם, אבל גם של הציבור שלו

עמירה דותן:  וזה באחריות שלכם לדאוג להסעות נאותות אחרי תורנות, ולדאוג לשיפור באופן כללי של איכות החיים של המתמחים והמתמחות בישראל

אוריאל בוסו: תודה

אוריאל בוסו:  תודה רבה

עמירה דותן: תודה

הבריאות משה ארבל: אנחנו נשיב, אם אפשר, רק בקצרה, על השאלה הראשונה אשיב אני, על השאלה השנייה ישיב המנכ"ל

הבריאות משה ארבל:  אז על השאלה הראשונה, אני רוצה לפתוח ולומר גם לד"ר ביטון וגם לכם, לארגון "מרשם", אתם עושים עבודת קודש

הבריאות משה ארבל:  אין לי ספק שאלמלא המאבק החשוב שלכם לא היינו מגיעים עד הלום

הבריאות משה ארבל:  המאבק שלכם בהחלט הזיז את גורמי המקצוע במשרד הבריאות להבין שהמציאות של 26 שעות היא לא סבירה, היא לא הגיונית והיא צריכה להשתנות

הבריאות משה ארבל:  יחד עם זאת, מכיוון שאנחנו נמצאים במערכת אל אילוצים, אנחנו כמשרד, שרואים את האירוע כולו בראיית מאקרו, כן העדפנו, אני אומר את זה בצורה ברורה, העדפנו להתחיל בסוגיית קיצור התמחויות בפריפריה

הבריאות משה ארבל:  אני יודע שזה קשה, אני יודע שזה לא נכון

הבריאות משה ארבל:  אבל יחד עם זאת, כבר עכשיו נפתחו כמאתיים תקנים בצפון

הבריאות משה ארבל:  התהליך הזה שבו רופא ילד לעבוד בפריפריה, שעות התורנויות שלו יקוצרו ל-19 שעות, שזה גם הרבה, מבלי לפגוע בשכרו, יכול להוביל לא מעט מתמחים לעשות את ההתמחות שלהם בפריפריה

עמירה דותן: אבל הם כבר היום ממתינים לתקן, אדוני השר

עמירה דותן:  ויש לך יכולת גם להרחיב את זה לפריפריה חברתית, לא רק לפריפריה

הבריאות משה ארבל: שנייה, אני מבין את הרצון שלכם, יחד עם זאת, אנחנו בסופו של דבר, כמי שאמונם על המערכת כולה בראייה רוחבית, בראייה רחבה העדפנו את הפריפריה הגיאוגרפית

הבריאות משה ארבל:  את הצפון ואת הדרום

הבריאות משה ארבל:  אני יודע שזה לא מוצא חן בעינכם - - -     

עמירה דותן: לא, לא נכון

עמירה דותן:  דווקא אנחנו בעד להוסיף תקנים לפריפריה, אבל זה צריך להתרחב

הבריאות משה ארבל: אני יודע, אני יודע שאתם עדיין ממשיכים במאבק החשוב שלכם

הבריאות משה ארבל:  אני קורא לכם כן להמשיך במאבק

הבריאות משה ארבל:  מדובר בפעימה ראשונה, בכוונתנו בהמשך הדרך להמשיך ולהרחיב את זה

הבריאות משה ארבל:  נכון להיום - - -     

עמירה דותן: מתי?     

אוריאל בוסו: לא

הבריאות משה ארבל: כמובן שזה בכפוף לאילוצים ולתקציבים - - -     

אוריאל בוסו: זה לא ייגמר

הבריאות משה ארבל: אנחנו בסופו של דבר צריכים לראות את טובת המערכת כולה

הבריאות משה ארבל:  אני בהחלט אבל חוזר ואומר, אני מודה לכם על המאבק, כי אלמלא המאבק שלכם כנראה שב-2023 גם לא היינו בפריפריה בקיצור התמחויות

אוריאל בוסו: תודה רבה

אוריאל בוסו:  חברת הכנסת אלון שוסטר, בבקשה

אלון שוסטר: ראשית, אני מברך - - -     

עמירה דותן: לגבי השאלה השנייה - - -     

אלון שוסטר: מברך אתכם, יושב ראש הוועדה והשר ומנכ"לו, שמתקיים שיח שהוא חשוב מאוד, שהוא מהות, אחת ממהויות הבית הזה

אלון שוסטר:  כאן לא רק מחוקקים ולא רק נפגשים עם הציבור אלא גם מקיימים בקרה, וזה מה שקורה כאן

אלון שוסטר:  אני רציתי להתייחס לשלוש נקודות קצרות

אלון שוסטר:  אחת, אני מבין לחלוטין את הדילמות ואת האיזון העדין שנדרש מכם, ראשי המערכת, בין הגדלת זמינות הרופאים למי שמשלם יותר לבין החלשת הבריאות הציבורית לכל

אלון שוסטר:  והדילמה הזו צריכה לשבת לכם קודם כל בלב ואחר כך בראש, ולמצוא את האיזון לכך

אלון שוסטר:  אני רוצה לצרף את בקשתי, כמי שחי בפריפריה ובספר, למובן מאליו

אלון שוסטר:  מביש לראות את הנתונים שמעידים על כך שבמרחק, הרחק, איך אמר השר, מהמקומות שבהם קל יותר לתרום מסיבות שונות, חיים פחות

אלון שוסטר:  איכות חיים וזמינות רפואית קטנה יותר באופן מובהק, גליל ונגב

אלון שוסטר:  ואני יודע כמה זה חשוב לכם, ואני מבקש שבתוכנית העבודה תוודאו שאנחנו מצמצמים את הפערים המבישים הללו

אלון שוסטר:      הערה אחרונה, מרכזי חוסן – אחד המהלכים החשובים שנעשו בדור האחרון

אלון שוסטר:  אני מכיר את הנושא מקרוב, כפי שאתם יודעים

אלון שוסטר:  גם בשדרות, גם בשער הנגב, עוטף עזה, גם באיו"ש, במגזר הבדואי

אלון שוסטר:  אני רוצה לציין שככל שאני מבין, בדרום, לאחר המצבע האחרון יש עלייה דרמטית בצרכים

אלון שוסטר:  מדובר בסדקים לאורך זמן

אלון שוסטר:  היציבות הכספית לא מובטחת

אלון שוסטר:  אני מבין שהתחום הזה לא מתוקצב בבסיס תקציב

אלון שוסטר:  אין, אין, אני לא מזהה, או ככה נמסר לי, אין תקציב ל-2023 שהוא מובטח

אלון שוסטר:  ולגבי 2024 לא ראינו סימוכין

אלון שוסטר:  איו"ש, יש כסף מתוקצב אבל משום מה - - -     

אוריאל בוסו: דובר על זה לפני כן, חבר הכנסת, ואני הוספתי לבסיס התקציב 4 מיליון שקלים למרכזי חוסן

אלון שוסטר: אז זה חשוב, את זה לא הכרתי

אלון שוסטר:  ואני רק מציין את איו"ש עם החשיבות הברורה

אלון שוסטר:  יש תוספת ומשום מה לא ממומשת

אלון שוסטר:  תודה

אוריאל בוסו: הם הזכירו את זה, תודה רבה

אוריאל בוסו:  נמשיך הלאה, ד"ר אבשלום אדרת, עמותת "בשביל החיים" למניעת התאבדויות

אבשלום אדרת: שלום לכולם

אבשלום אדרת:  אני אב שכול, הבן שלי התאבד בתחילת שירותו הצבאי

אבשלום אדרת:  הוא רצה לשרת בתקשורת, במחשבים, ושמו אותו באפסנאות ומהר מאוד נקלע למצוקה ודיכאון עמוק

אבשלום אדרת:  פעם ראשונה שהם יצאו עם נשק הבייתה הוא הרג את עצמו

אבשלום אדרת:  אני, מזה 25 שנה אני פועל למניעת התאבדויות

אבשלום אדרת:  אני פעיל בעמותת "בשביל החיים" שאחרי הרבה מאבקים הצלחנו, כפי שאמרה קודם חברת הכנסת, להקים את היחידה למניעת אובדנות לפני עשר שנים

אבשלום אדרת:  אבל, היחידה הזאת, שיושבים שם אנשים מצוינים והיא עושה דברים נפלאים, היא מסורסת

אבשלום אדרת:  היא מסורסת כי אין לה נתונים אמיתיים ועדכניים על אובדנות

אבשלום אדרת:  הנתונים שקיימים היום, אנחנו יודעים ממחקרים שהם גדולים לפחות ב-30%

אבשלום אדרת:  אנחנו לא יודעים את הפיזור בין המגזרים, בין המקומות

אבשלום אדרת:  ואחרי הרבה לחץ ומאמץ השתכנע משרד הבריאות להקים באמת פונקציה של רשם או בקר לנושא האובדנות כדי שתהיה פונקציה כזאת

אבשלום אדרת:  אבל מה קרה? העמידו קשיים תקציביים

אבשלום אדרת:  אז הלכנו לאוצר, והאוצר פתר את הקשיים התקציביים האלה, הקצה כסף לדברים האלה

אבשלום אדרת:  המשרד התמהמה חודשים עד שהוציא מכרז, וכשהוציא מכרז, המכרז הסתיים תוך שמונה ימים ואף אחד לא ניגש

אבשלום אדרת:       ומה שהמשרד עשה, זה ניגש למועצה למניעת אובדנות וביקש להוריד את דרג הבקר

אבשלום אדרת:  ואני רוצה לומר, הורדת הדרג מרופא למשהו אחר, זה יוביל לזילות התפקיד

אבשלום אדרת:  זה יוביל לחוסר יכולת של אותה פונקציה שצריכה לפעמים לקובע על מקרה של נפילה, שרופא קבע שזה נפילה מגובה בגלל סיבותיו הוא, שזו התאבדות

אבשלום אדרת:  ובגלל זה אנחנו לא יודעים את הנתונים האמיתיים

אבשלום אדרת:  תראו, בתאונות דרכים, באחד בינואר בכל שנה אנחנו יודעים בדיוק כמה תאונות היו, כמה פצועים, כמה הרוגים

קטי קטרין שטרית: כי יש רשות

קטי קטרין שטרית:  הרשות הלאומית לבטיחות בדרכים

אבשלום אדרת: נכון

קטי קטרין שטרית: עם כמות הרבה יותר גדולה

אבשלום אדרת: כאן אין נתונים

אבשלום אדרת:  הנתונים מגיעים אחרי שנתיים במקרה הטוב, והם לא מדויקים

אבשלום אדרת:  כולם יודעים את זה

אבשלום אדרת:  ועכשיו מכינים מכרז חדש עם דרג הרבה יותר נמוך מרופא, ועם תנאי שכר שלא יאפשרו לאנשים ראויים לקחת את התפקיד

אבשלום אדרת:  אני ממש, אני לא רוצה לומר את זה, אבל יש לי חשש שיש כאן קצת חוסר תום לב בכל ההתנהלות סביב הדבר הזה

אבשלום אדרת:  ואני יודע שזה חשוב למשרד, המשרד תומך ביחידה ורוצה למנוע התאבדויות ולהציל חיים

אבשלום אדרת:  זה אנשים כבר, דיברו כאן הרבה על רפואת הנפש, זה אנשים שנמצאים כבר מעבר לכל

אבשלום אדרת:  הם כבר מאסו, הם לא רוצים לחיות

אבשלום אדרת:  ועדיין צריך למצור דרכים להשאיר אותם בחיים

אבשלום אדרת:  ואני מבקש לדעת מה קרה פה, לדעת מדוע ההליכים התנהלו כפי שהתנהלו, ולצאת למכרז חדש עם תקן רופא בתנאים הוגנים וראויים

אבשלום אדרת:  אנחנו מבטיחים לכם שיהיו מועמדים ראויים לזה

אוריאל בוסו: תודה רבה

קטי קטרין שטרית: אגב, אני, לא נעים להגיד משתמשת, אבל אני נעזרת המון המון בעמותה הזו שנקראת "בשביל החיים"

קטי קטרין שטרית:  כל פנייה שיש לי מהורים במצוקה, מתלמידים, מחיילים, אני פונה אליך תמיד ותמיד יש מענה

קטי קטרין שטרית:  יישר כוח

אוריאל בוסו: פה, אם נשים את הדברים למעשה רק במסגרת התקציב למניעת התאבדויות באזרחי הוא לא פרופורציונלי

אוריאל בוסו:  כמו שאמרו מה שמשקיעים למזרחים, לעומת זה בצבא, במסגרת הצבאית מדובר בסכם עתק של למעלה משבעים מיליון שקלים

אבשלום אדרת: שבעים מיליון שקלים, נכון

קטי קטרין שטרית: וזה גרם להורדה

אוריאל בוסו: זה גם להורדה

חילי טרופר: זה קשור גם לתורים בבריאות הנפש

אוריאל בוסו: זה רק מראה

חילי טרופר: בסוף מישהו מחכה שם

קטי קטרין שטרית: זה הכל אותו דבר

סימן טוב: אני לא מכיר את ההיסטוריה שאתה תיארת

סימן טוב:  אני יודע שכן, בעקבות הנחיה של השר אנחנו כן תקצבו ותקננו תקן לטובת רשם בקר של אובדנות

סימן טוב:  אני חייב לומר, אני לא רואה על פניו, אני אבדוק את העניין של כן רופא או לא רופא, אני לא חושב שזה תפקיד שלא רופא לא יכול לעשות

סימן טוב:  נראה לי שבסוף עם הכשרה מתאימה, כמו שיש לנו, עכשיו אנחנו פותחים מסלולים לאחיות עם מומחיות בפסיכיאטריה ובתחומים אחרים, נראה לי שגם בעלי מקצועות אחרים במערכת הבריאות יכולים לעשות את זה מבלי שזו תהיה זילות ובוודאי חוסר תום לב

אבשלום אדרת: הבעיה כאן היא שצריך לעמוד מול רופאים ומול מערכת, ולבקש מסמכים שהרבה פעמים לא רוצים לתת אותם

אוריאל בוסו: בהחלט, בהחלט

אוריאל בוסו:  הם לוקחים את הדברים לתשומת לבם

אבשלום אדרת: זה לא קשור, זה לא תפקיד טכני

אוריאל בוסו: הם במקביל רושמים את הדברים ויתנו את תשומת לבם לבדוק

סימן טוב: היום אחיות יודעות לעשות תפקידים גם לא טכניים

סימן טוב:  תשאל את ד"ר פלדמן, הן יודעות לעמוד מול הרופאים, ובסוף מי שיעבוד יהיה חלק מכל, אני חושב, מערך הרישום שלנו, שיודעים לעשות את העבודה הזאת

סימן טוב:  אנחנו מתייחסים לאובדנות בצורה רצינית

סימן טוב:  אני קיימתי, שוב גם יש את ההנחיה של השר לשים דגש על הנושא

סימן טוב:  אני קיימתי כמה שיחות עם פרופ' גיל זלצמן וחברי הצוות

סימן טוב:  חלק מהדברים, אגב, כן קרו

סימן טוב:  חלק מהדברים, לא כולם תלויים בנו, לא שאנחנו מתרצים דברים

סימן טוב:  אבל כל הסיפור של באמת לאתר את אותן נקודות חמות שבהן צריך לייצר אמצעים מיוחדים

סימן טוב:  הדבר הזה לצערי, עדיין לא קרה

סימן טוב:  אבל כן תוכניות שיתוף פעולה שנעשות גם עם מערכת החינוך וגם עם מערכת הרווחה קורות

סימן טוב:  אנחנו, באמת זה מקרה שנכון להגיד בו, שכל באמת נפש היא עולם ומלואו

סימן טוב:  הבעיה בישראל, לשמחתנו, היא פחות חמורה מאשר במדינות אחרות

אבשלום אדרת: בגלל שהנתונים לא נכונים

אבשלום אדרת:  רק בגלל זה

סימן טוב: אני לא חושב

סימן טוב:  אני לא חושב

סימן טוב:  אבל עדיין, מכיוון שמדובר בגורם מוות מספר 1 בקרב צעירים, או גורם מוות מרכזי בקרב צעירים, בהחלט במוקד שלנו

קטי קטרין שטרית: אבל, אדוני המנכ"ל אני רוצה להסב את תשומת ליבך לנקודה מאוד חשובה בנושא של בריאות הנפש

קטי קטרין שטרית:  היום יש מעל לחמישה משרדים שמטפלים בנושא הזה

סימן טוב: את יודעת כמה משרדים מטפלים בקשישים?     

קטי קטרין שטרית: שנייה, פיזור, זה לא אומר שזה טוב

סימן טוב: לא, נכון, בסדר

קטי קטרין שטרית: אבל אני אומרת, זה שוכן כביכול

סימן טוב: נכון

קטי קטרין שטרית: יש פיזור של הטיפול

קטי קטרין שטרית:  עכשיו תכפיל את כמות העובדים שעובדים רק מנהלית, אם זה בחינוך, אם זה בבריאות, אם זה בביטחון, אם זה המגדרי

קטי קטרין שטרית:  יש כל כך הרבה משרדים ובמקום לאגם את זה - - -     

אוריאל בוסו: נקודה חשובה

אוריאל בוסו:  כשהקומה וועדת הבריאות והתחילו גם כן לאגם את זה, את נושא הסמכויות - - -     

קטי קטרין שטרית: אז רגע, לא, הנקודה - - -     

אוריאל בוסו: הבינו את הבעיה, אז התחילו לצמצם

קטי קטרין שטרית: הנקודה החשובה היא שכשאתה מסתכל במשרד התחבורה על הרשות הלאומית בבטיחות בדרכים, כתוצאה מריבוי תאונות פתחו את הרשות הזו

קטי קטרין שטרית:  ששם היא מתכללת גם תקציבים וגם טיפול הרבה יותר מקצועי ואיכותי בנושא הזה

קטי קטרין שטרית:  עכשיו, הכמות, לצערי, הלוואי שגם לא היו שם הרוגים, אבל הכמות של מי שנהרג בתאונות דרכים זה בסביבות 200-300 במקרה הכי גרוע בשנה, לעומת התאבדויות, שזה מגיע ל-700 ו-800 בשנה

אוריאל בוסו: לא פרופורציונלי

קטי קטרין שטרית: וגם ניסיונות

קטי קטרין שטרית:  עכשיו, תבין, הניסיון להתאבדות זה מישהו שהוא בפוטנציה להתאבד שוב, אם תינתן לו האפשרות לעשות את זה, כי הוא לא מטופל

אוריאל בוסו: כבר אמרנו שהנתונים נמצאים בחסר, ללא ספק

קטי קטרין שטרית: אנחנו מגיעים ל-7,000, 8,000 בערך

קטי קטרין שטרית:  אין לנו ממש נתונים

קטי קטרין שטרית:  אבל המשמעות היא כל כך חשובה שתקום רשות לאומית למניעת אובדות במשרד הבריאות, תחת משרד הבריאות, ולהעביר אליה את כל התקציבים מהמשרדים האחרים

אוריאל בוסו: בהחלט, תודה רבה

אוריאל בוסו:  עדי שליט, עובדת סוציאלית, איגוד העובדות והעובדים הסוציאליים

אוריאל בוסו:  רק כל אחד, איך אומרים, יתחיל לצמצם את הדברים בשביל שנתחיל להתכנס לקראת שתיים-שלוש אחרונות שאנחנו צריכים לשאול את השר ולסיים את הדיון

עדי שליט: תודה

עדי שליט:  אז אני עדי, ראש תא הבריאות באיגוד העובדים הסוציאליים ועובדת בעצמי במערכת הבריאות

עדי שליט:  אז קודם כל תודה, תודה על הישיבה

עדי שליט:  אנחנו באמת בעד חיזוק הרפואה הציבורית לטובת כלל המדינה, ושמחנו על האמירה שבאמת על עקרון השוויוניות בקבלת השירותים

עדי שליט:  העובדים הסוציאליים, אנחנו נמצאים בכל מערכת הבריאות ורואים את הקשיים שכל הקולגות שלנו מתמודדים איתם

עדי שליט:  בבריאות הנפש העובדים הסוציאליים עובדים כמטפלים, ואנחנו באמת רוצים לקרוא לסיפור של אורך התורים המאוד גדול, גם בפנימיות, בכל המקומות שהעובדים הסוציאליים נדרשים בשביל התפקוד ולהחזיק את החלקים הפסיכו-סוציאליים שהם חלק מהטיפול

עדי שליט:  ובעצם אנחנו רואים שכל החוסן המשפחתי, חברתי, יכול להביא לקידום המצב הבריאותי

עדי שליט:  אנחנו מעלות שאלה או איזושהי דאגה לגבי נושא של מבחני תמכיה, שבעצם כל מיני שירותים ומענים חדשים שנכנסים למערכת כמו עכשיו הטיפול בהתמכרויות, אחרי זה התקנים נכנסים בעצם בצורה של מבחני תמיכה

עדי שליט:  שזה לא תקנים קבועים, זה מביא לכוח אדם מתחלף

עדי שליט:  דיברתם במצגת היפה על ההון האנושי, על הצורך להשאיר כוח אדם מיומן, ובעצם בצורת ההעסקה הנוכחית שלא מדברת על תקינה קבועה אנחנו בעצם לא מאפשרים למערכת שלנו להתפתח, לידע להישאר במערכת

עדי שליט:  וזה מביא הרבה אי-שקט ויציבות, והיינו רוצים

אוריאל בוסו: תודה

אוריאל בוסו:  אחר כך לסיכום

אוריאל בוסו:  יסמין שקד, מנהלת מרכזי חוסן ביו"ש, הקואליציה הישראלית לטראומה

יסמין שקד: כן, אז דובר פה

אוריאל בוסו: דובר כבר כמה וכמה פעמים

יסמין שקד: כן, כן

יסמין שקד:  בעיקר להגיד תודה, קודם כל, על השותפות והדחיפה

יסמין שקד:  וגם לעזור לנו באמת לממש את התקציבים האלה, שיגיעו אלינו בהקדם, כי באמת הצורך הוא עצום

חילי טרופר: צריך לוח זמנים לדבר הזה, כי זה נתקע ונתקע ונתקע

אוריאל בוסו: זה דובר

חילי טרופר: אני יודע שזה דובר, לוח זמנים אני לא מכיר שדובר

אוריאל בוסו: תודה

אוריאל בוסו:  ולרי זילכה, בית איזי שפירא

ולרי זילכה: תודה רבה אדוני

ולרי זילכה:  אני רוצה להעלות את נשוא התפתחות הילד

ולרי זילכה:  כבודכם, הנושא הזה נמצא על סדר היום למעלה מעשור

ולרי זילכה:  ב-2019, אחרי עשור, משרד הבריאות לקח על עצמו להוביל רפורמה בהתפתחות הילד

ולרי זילכה:  הרפורמה לא הוכיחה את עצמה

ולרי זילכה:  הילדים ממתינים לטיפולים של מקצועות הבריאות חודשים על גבי חודשים, ואף שנים

ולרי זילכה:  גם לאבחון וגם לטיפול

ולרי זילכה:  כתוצאה מהניסיונות לעשות דברים, בסופו של דבר יש דו"ח במשרד ראש הממשלה עם המלצות בשיתוף עם משרד הבריאות

ולרי זילכה:  אני מתחננת בפניכם שהממשלה הזאת תיקח על עצמה סוף סוף לפתוח איזשהו פקק ולהציל את הילדים האלה שלא מצליחים לקבל טיפולים של מקצועות הבריאות בכל הגילאים

ולרי זילכה:  ומועדי ההמתנה הולכים ומתארכים

ולרי זילכה:  אז יש כבר עבודת תשית שנעשתה, אני מבינה שצריך להקצות לזה תקציבים

ולרי זילכה:  אבל לא יכול להיות שלמעלה מעשור הדבר הזה לא מצליח להיות מטופל והבעיה הולכת ומחמירה

ולרי זילכה:  אנא בפניכם, העמידו את זה בראש סדר העדיפויות שלכם

אוריאל בוסו: ועדת הבריאות שמה את זה כיעד וכמטרה, ומתנהלים גם דיונים בין-משרדיים כי זה משולב

ולרי זילכה: אני יודעת

אוריאל בוסו: אנחנו מכירים את הנושא

ולרי זילכה: אפשר רק שהדס מ"אותי" תוכל להשלים עוד משהו?     

הדס ארנון-שרעבי: תודה רבה

הדס ארנון-שרעבי:  עורכת הדין הדס ארנון-שרעבי, עמותת "אותי", עמותה ישראלי לאוטיזם

הדס ארנון-שרעבי:  אני רק אמשיך ככה במשפט את מה שאמרה ולרי

הדס ארנון-שרעבי:  כמובן, המחסור בכוח אדם שמורגש בכל הארץ, מורגש ביתר שאת בפריפריה

הדס ארנון-שרעבי:  עמותת "אותי" שחרטה על דגלה באמת לתת את השירותים בפריפריה, כי גם ילדי הפריפריה כמובן זכאים באותו האופן כמו שילדי המרכז זכאים לטיפולים, לטיפולים מקדמים, טיפולים של מקצועות הבריאות

הדס ארנון-שרעבי:  עמותת "אותי" באמת נתקלת בקשיים של כוח האדם באופן מאוד קשה בפעילותה בפריפריה

הדס ארנון-שרעבי:  כיום, למשל, באילת, כמו שהוועדה יודעת, בסופו של יום, כי שאמרה ולרי, זה באמת האפשרות של הילדים להתקדם זה ממש עבודת, מלאכת קודש, להביא ולתת להם את הזכות הזאת, שהיא אגב זכות מנויה על פי חוק

הדס ארנון-שרעבי:  אנחנו פה לא מבקשים דברים שהם אינם מנויים בחוק

הדס ארנון-שרעבי:  ואנחנו באמת מבקשות ומתחננות שהוועדה תיקח את זה ומשרד הבריאות יתקצב ויתעדף

הדס ארנון-שרעבי:      אני רק אגיד עוד דבר אחד

הדס ארנון-שרעבי:  שיש פתרונות שהם די קלים ליישום ואפילו בטווח קצר

הדס ארנון-שרעבי:  לדוגמא, מענקי פריפריה, למשל תיעדוף דיפרנציאלי של טיפולים בפריפריה

הדס ארנון-שרעבי:  בעצם צריך לתעדף תקציבית כדי להצליח לתת את הטיפולים לכל ילדי הארץ

אוריאל בוסו: בהחלט

אוריאל בוסו:  תודה רבה

אוריאל בוסו:  עמיחי תמיר, זכויות נכים, בבקשה

עמיחי תמיר: א' תודה על הדיון המאוד חשוב, ב' תודה על זכות הדיבור

עמיחי תמיר:  כשרצינו בדאלאס, טקסס, לשפר את רמת הרפואה, הביאו את הצוות של פרופ' אלפרד גודמן גילמן חתן פרס נובל לרפואה, שכל סטודנט לרפואה מכיר אותו, לדאלאס מווירג'יניה

עמיחי תמיר:  דבר שאצלנו באנלוגיה זה הפריפריה

עמיחי תמיר:  רמת הרפואה בפריפריה ותוחלת החיים נמוכה באופן משמעותי

עמיחי תמיר:  לכן צריך לעודד רופאים בכירים להגיע לבתי הספר לרפואה ב"צפת", לבית הספר לרפואה ב"סורוקה" שבבאר שבע, ובסך הכל לשפר את רמת החיים והתוחלת

עמיחי תמיר:  זו צריכה להיות משימה לאומית

עמיחי תמיר:  תודה

אוריאל בוסו: תודה רבה

אוריאל בוסו:  השר והמנכ"ל, שתי נקודות אחרונות במסגרת השאלות שהעברנו לכם

אוריאל בוסו:  ממש בנגיעה

אוריאל בוסו:  יש את הרפורמה של פתיחת אזורי בחירה של קופות החולים למבוטחים

אוריאל בוסו:  אם אפשר לשמוע כמה מילים על זה, מה זה הולך לעשות

אוריאל בוסו:  ותוכנית קיצור תורים שהולכים, שמתגברים כרגע

סימן טוב: אוקיי אז, טוב, היו פה באמת הרבה שאלות והרבה נושאים, והמצגת שלנו מתייחסת לחלק מהדברים

סימן טוב:  אבל, בנוגע למה ששאלת, באמת אחרי כמעט שלושים שנה שלא נעשה שינוי משמעותי בהסדרי הבחירה, החלטנו בהנחיה של השר, לפתוח את הסדרי הבחירה

סימן טוב:  נעשתה עבודתה משמעותית גם עם בתי החולים, גם עם קופות החולים, כמובן

סימן טוב:  ובאחד בספטמבר, לפי התוכנית, תהיה הרבה יותר, יש לנו שקף שיכול להסביר את זה בצורה נכונה ברגע שיעבירו, כי אני חושב שכן חשוב לראות את זה

סימן טוב:  כי המהלך שעשינו הוא בשני דברים

סימן טוב:  אחד, הוא מאפשר יותר בתי חולים לכל מבטוח, והדבר השני, הוא פותח תחומים בפתיחה רוחבית בכל בתי החולים

סימן טוב:  כמו שהיום פתוח אונקולוגיה אז יהיה פתוח גם ה-IVF, גם נוירו-כירורגיה

סימן טוב:  זה לכבוד ד"ר פלדמן

סימן טוב:  וניתוחים גניקולוגיים, ופסיכיאטריה, בריאות הנפש

סימן טוב:  וכמובן, בחירה יותר של בתי חולים

סימן טוב:  וגם טופס 17 שקוף, זה נשמע עניין טכני, אבל כשהמבוטח יקבל את ההפניה לשירות הוא יוכל לדעת מבין כל נותני השירות לאיזה הוא יכול לגשת, וככה הוא יוכל לבחור

סימן טוב:  במקביל אנחנו - --      

הבריאות משה ארבל: מלבד זכות הבחירה, במשפט, מלבד זכות הבחירה זה גם הזכות לקבל שירות מוקדם יותר

הבריאות משה ארבל:  כי כאשר מסלילים אותך לספק שירותים שהוא המשתלם ביותר לקופה, אתה צריך גם להמתין בתורים באופן כזה שנוח לקופה

הבריאות משה ארבל:  וברגע שיש לך את היכולת לבחור, יש לך גם את היכולת לקבל את השירות האיכותי יותר והמוקדם יותר

אוריאל בוסו: בהחלט

סימן טוב: והדבר השני שכאמור אנחנו, בעזרת הוועדה והמשאבים שהגיעו בעקבות הרפורמה בביטוחים, אנחנו נקצה כסף לבתי החולים הציבוריים כדי שיעבדו אחר הצהריים

סימן טוב:  אפרופו גם מה שהיה ב-IVF ובתי החולים הפרטיים, אנחנו נרצה לאפשר את המעבר של מטופלות למערכת הציבורית, ולכן יהיה צריך גם להגדיל את הפעילות שנעשית במערכת הציבורית גם בשעות הבוקר וגם בשעות אחר הצהריים

אוריאל בוסו: תודה רבה

עמירה דותן: אדוני יושב הראש, אם המנכ"ל יוכל, אם הוא ירצה להתייחס לגבי השדות הקליניים, אני אשמח

סימן טוב: אני אומר משפט אחד

סימן טוב:  אני אומר משפט אחד ככה

סימן טוב:  אין, בפעם האחרונה שבדקנו יש יותר משלושים ומשהו שבועות בשנה בישראל, ואפשר ללמד יותר משלושים-וחמישי ושלושים-ושמונה שבועות

סימן טוב:  ואפשר לשנות גם את סדר המעבר בין המחלקות, לא חייבים להתחיל בפנימי

סימן טוב:  ואני אומר נתון אחד שהוא, לפעמים יש נתון אחד שטופס לך את העין יותר מהכל

סימן טוב:  אם כל בתי הספר לרפואה היו יעילים כמו בית הספר "הדסה", היינו בין פי 1

סימן טוב: 2 לפי 2 במספר הסטודנטים בכל שנה

סימן טוב:  אנחנו השנה, באוקטובר הקרוב, בעזרת השם, נתחיל כבר 1,100 סטודנטים, שנה אחר כך נעבור את ה-1,200

סימן טוב:  ושמנו לעצמנו יעד להגיע ל-2,000 לפני סוף העשור

סימן טוב:  כל הנתונים מראים שזה לגמרי לגמרי אפשרי

סימן טוב:  אנחנו חושבים שיש לנו פה מצוקה של שדות קליניים

סימן טוב:  אבל על אותו מספר מיטות מדינה כמו הולנד מכשירה פי 2, מדינה כמו דנמרק מכשירה כמעט פי 3 רופאים, סטודנטים לרפואה

סימן טוב:  אין שום סיבה שאנחנו נכשיר כל כך מעט

סימן טוב:  שמנו לעצמנו יעד של 2,000 בידיעה שאפשר להגיע גם ל-3,000

אוריאל בוסו: תודה רבה

אוריאל בוסו:  טוב, אני, כנראה שאנחנו נעשה דיון המשך רק עם חיים הופרט לגבי תוכניות עבודה

אוריאל בוסו:  לא עכשיו, בזמן אחר

אוריאל בוסו:  אני אומר לכם, אבל, את הראייה שלי, לאחר שהייתי בסיור בבתי חולים

אוריאל בוסו:  כמו שאני לא רוצה לפגוע בקופות החולים, לא רוצה לפגוע בבתי חולים, רוצה לעזור לאזרח

אוריאל בוסו:  אני חושב שמשרד הבריאות, בהמשך לתוכנית של אזורי בחירה, צריך לקבוע "איזו" במשרד הבריאות, מסוים

אוריאל בוסו:  ה"איזו" הזה אומר ש-X זמן צריך לחכות ל-MRI, X זמן צריך לחכות לאורתופד, למרפאת כאב וכולי

אוריאל בוסו:  אם הקופה יודעת לתת לך בטווח הזה, אתה הולך לאן שהקופה שולחת אותך

אוריאל בוסו:  אם הקופה לא יודעת לתת לך בזמן הזה אתה הולך לאן שאתה רוצה - - -     

סימן טוב: יש חוזר כזה בתוקף

סימן טוב:  יש חוזר כזה בתוקף

אוריאל בוסו: אז זה לא מומש

סימן טוב: נכון, נכון

אוריאל בוסו: ומי שסובל מזה זה בתי החולים בצפון, וצריך לטפל בנושא הזה

סימן טוב: זה המבוטחים שסובלים מזה

אוריאל בוסו: לחלוטין

אוריאל בוסו:  טוב, תודה רבה, אני רוצה לסכם

אוריאל בוסו:  וועדת הבריאות מודה לשר הבריאות, למנכ"ל משרד הבריאות, לאנשי המשרד על קבלת הדיווח ועל הסקירה המקיפה על תקציב המשרד ותוכנית עבודה דו-שנתית, וכן תודה על השקעתם ועשייתם במשרד הבריאות לאורך השנה כולה

אוריאל בוסו:  דבר שני, תודה נוספת לכל המשתתפים בדיון החשוב היום ועל תרומתם להעלאת הסוגיות השונות במערכת הבריאות לסדר יומה של הוועדה

אוריאל בוסו:  הוועדה מבקשת ממשרד הבריאות ומנכ"ל המשרד להמשיך וליישם את תוכניות העבודה שהוצגו על ידם בוועדה

אוריאל בוסו:  הוועדה מבקשת משר הבריאות וממנכ"ל המשרד לתת דגש מיוחד במספר סוגיות מרכזיות שהוועדה עוסקת בהן

אוריאל בוסו:  אחד, סוגיות הנחות של קופות החולים בקניית שירותים מבתי חולים, במיוחד בי חולים קטנים

אוריאל בוסו:  חייבים לערוך שינוי, אנחנו חייבים לשמור על בתי החולים

אוריאל בוסו:  זה מביא את בתי החולים לקריסה

אוריאל בוסו:  וברגע שמדובר בכוח עצום של קופות חולים זה קרטל מסוים, הם לא יכולים לעמוד בזה

אוריאל בוסו:  ואם אתם קובעים כללים ובתוכניות שמתוקצבות על משרד האוצר, צריך לעמוד בזה עם גבול מסוים של הנחה

אוריאל בוסו:  דבר שני, קידום הקמת תיק רפואי דיגיטלי מלידה ועד צבא לכל אזרח

אוריאל בוסו:  "one stop shop" שיהיה, כבר הבנתי שמקדמים מהלכים כאלה

אוריאל בוסו:  מהלך טכנולוגי - - -     

סימן טוב: יגיע אליך

אוריאל בוסו: ירוכז כל המידע הרפואי מכל בדיקה, טיפול, מרפאות, קופות חולים, בתי חולים

אוריאל בוסו:  הכל ירוכז בתיק אחד שאדם יוכל ללכת עם זה לכל מקום

אוריאל בוסו:  דבר שלישי, מתן דגש לפעולות לקיצור תורים, לקבל בדיקה וטיפולים רפואיים

אוריאל בוסו:  חייבים לתת דגש בנושא הזה, אי אפשר לאפשר לאזרח לחכות חודשים

אוריאל בוסו:  מדובר בזמן של מוות או חיים

אוריאל בוסו:  אין שאלות אחרות

אוריאל בוסו:  אנשים שצריכים בדיקות ואחר כך, אחרי ארבעה חודשים זה כבר גרורות שאין חזור

אוריאל בוסו:  לכן, אנחנו לא משחקים פה בתופסת נוחות

אוריאל בוסו:  כמובן מתן תופסת רישיונות למכשירים רפואיים מיוחדים לבתי חולים

אוריאל בוסו:  מבינים שיש צורך גדול במיוחד בבתי החולים בפריפריה, תוספת מכשירים – MRI, CT, PET-CT, תאי לחץ ועוד

אוריאל בוסו:  צריך לבחון שינוי גישה, ואם צריך לפתוח את הנושא הזה אז אנחנו נפתח אותו

אוריאל בוסו:  כבר אמרנו שזה יהיה קבוע בתקנות או בחוק, אז אנחנו יודעים לעשות גם את זה

אוריאל בוסו:  הוועדה מברכת את עבודת משרד הבריאות לצמצום פערים במערכתה בריאות בכלל ובפריפריה בפרט

אוריאל בוסו:  הן אחת מהמטרות העיקריות של המשרד

אוריאל בוסו:  אנחנו קוראים למשרד להמשיך לפעול על כך ביתר שאת, הנושא הזה חשוב

אוריאל בוסו:      תודה רבה, הישיבה הזו נעולה